18 май 2021, Тошкент вақти: 09:22\n“Конституция” (constitution)— лотинча сўз бўлиб, унинг том маъноси “тузиш”, “тузук”, “тузилиш”, демакдир.\nБугунги Ўзбекистон ҳудудида жойлашган хонликлар ўтган асрнинг 20-йилларига қадар Чингизхон Ясалари ва Шариат омухтаси билан давлатни бошқаришган.\n1206 йили барча мўғул қабилаларини бирлаштирган Темучин (Чингиз хон ) Буюк қурултой ўтказиб¸ давлатни бошқариш учун катта ва кичик Ясаларни қабул қилди.\nХоразм шоҳлигини 1218 йилда босиб олган Чингизхон Ясалари Моварруннаҳрда асосий қонун сифатида жорий қилинди.\nХива¸ Бухоро ва Қўқоннинг энг сўнгги хонлари 20-асрга келиб ҳам айни Ясалар ва Шариат доирасида давлат бошқарувини олиб борган.\n1917 йилнинг 28 ноябр куни Қўқонда иш бошлаган Туркистон Миллат мажлиси Туркистон мухториятининг Конституциясини қабул қилди.\nБу ҳужжат Туркистон тупроқларида жорий қилинган илк Конститутциядир.\nХоразм Халқ Республикаси¸ Бухоро Халқ Республикасида ҳам Конституция мақомидаги ҳужжатларни ўтган аср бошида қабул қилинган эди.\n1924 йилда Ўзбекистон Совет Республикаси тузилганидан кейин мамлакатда асосан Совет Констититуцияси амал қилиб келди.\nРасман Совет Ўзбекистонида ҳам 1992 қадар Ўзбекистон ССР Конституцияси амал қилган.\nМустақил Ўзбекистоннинг илк Конституцияси 1992 йил 8 декабрда қабул қилинди.\n1992 йил 8 декабрда бўлиб ўтган12-чақириқ Ўзбекистон Республикаси Олий Кенгашининг 9- сессияси Ўзбекистон Республикаси Конституциясини қабул қилди.\nКонституция 6 бўлим, 26 боб, 128 моддадан иборат бўлиб, Конституция қабул қилинган кун мамлакатда умумхалқ байрами сифатида дам олиш куни деб эълон қилинди.\nЎзбекистон Конституцияси билан танишган халқаро ҳуқушунослар фикрига кўра¸ ҳужжатда инсон ҳуқуқлари ва эътиқод эркинлигини камситадиган бирорта модданинг ўзи йўқ.\nБу Конституция ўз фуқароларининг “мамлакат бўйлаб эркин ҳаракатланишини” кафолатлайди. “Уларни қийноққа солиш¸ телефон сўзлашувларини ëзиб олишни ман” қилади. Бу Конституцияга кўра¸ “мамлакат ташқарисида юрган Ўзбекистон фуқароларига ҳуқуқий ва бошқа ëрдамлар кўрсатилиши” керак.\nБу Конституция Ўзбекистондаги “ҳар кимга ўзи истаган ҳар қандай ахборотни излаш¸ олиш ва уни тарқатиш ҳуқуқини “ беради.\nБу Конституция Ўзбекистон президентлиги лавозимининг “бир шахс тарафидан қаторасига икки марта эгаллашига” изн бермайди.\nАгар ҳужжат билан яхшироқ танишсак¸ бу ваъда қилинган эркинликлар ëнида уларни чекловчи жумлалар жойлаштирилганини кўрамиз - “цензурага йўл қўйилмайди¸ аммо қонунда кўзда тутилган чеклашлар мустасно” тарзида.\nБугунги "Қурултой" эшиттиришида унутилган ва риоя қилинмайдиган Конституция қабул қилинганига 20 йил тўлганини муҳокама қилдик.\nЭшиттиришда 1972 йилда Ўзбекистон мустақиллигини талаб қилувчи уюшма тузган ва мустақил Ўзбекистоннинг илк Kонституцияси борасида режа қургани учун КГБ тарафидан қамоққа ташланган 72 яшар Миртемир Мирабдуллаев иштирок қилди.\nЎзбекистонда Kонституцияни тарқатиш тадбирида иштирок этаëтган “Бирдамлик “ фаоли Ботир Норбоев ҳам дастурда иштирок қилди.\nЎзбекистондаги бошқарув сиëсати механизмлари ҳақида илмий иш ëзган ва ҳозирда Россиядаги меҳнат муҳожирлари ҳуқуқларини ҳимоя қилувчи ташкилотда ишлаëтган Абдусами Раҳмонов ҳам эшиттиришда қатнашиб ўз фикрларини билдирди.\nДастур мобайнида билдирилган фикрларни таҳлилчи Камолиддин Раббимов изоҳлаб борди.\n"Қурултой" эшиттиришини тўла ҳолда мана бу ерда тинглаш мумкин.\nУнутилган ва риоя қилинмайдиган Конституция қабул қилинганига 20 йил тўлди


Apple патент ҳуқуқини бузгани учун университетга 230 млн доллар тўлайди\n13:36 / 17.10.2015\nApple корпорацияси Мэдисондаги Висконсин университетига 234 млн доллар тўлайди. Суд қарорига мувофиқ, интернет гиганти муассаса ходимлари томонидан ишлаб чиқилган технологиянинг патент ҳуқуқларини бузганликда айбдор деб топилди.\nУниверситет компанияни ўтган йилнинг январида судга берган эди. Айтилишича, патент университет томонидан 1998 йилда рўйхатдан ўтказилган. Корпорация эса рухсат олмасдан микрочиплар яратиш технологиясидан фойдаланган.\nБу ҳуқуқбузарликлар iPhone’нинг 5s, 6 ва 6 Plus моделларига, шунингдек, iPad планшетининг айрим версияларига ўрнатилган процессорларда қайд қилинди.


17:10 / 30.07.2017\nЯқинда бир танишим менга СМС жўнатди. СМСда ишлатилган ўнта сўзнинг деярли ярми хато билан ёзилган эди. Шошилинчда ёзгандир-да, деб қўя қолдим. Кўп ўтмай у билан бир даврада учрашиб қолдик. Танишим ўзи борган хориж мамлакатидаги саёҳат ҳақида гапира туриб, яна хато сўзлади. Мен унинг гапларини бир амаллаб эшитгач: — Дўстим, биринчидан Дубай давлат эмас, у Бирлашган Араб Амирликларидаги шаҳар, деб хатосини тузатган бўлдим. Шунда у: — Қанақасига Бирлашган Араб Амирликлари Африкада-ку, — деб қовоғини солди. Нуфузли олий таълим муассасасини тамомлаган бу йигитнинг саводсизлиги ҳафсаламни пир қилди.\nАфсуски, бугун ана шундай саводсизлар сони глобал миқёсда ортиб бормоқда. Бирлашган Миллатлар Ташкилотидан олинган маълумотларга қараганда айни пайтга келиб вояга етган дунё аҳолисининг 750 миллионлик қисми саводсиз бўлиб, уларнинг учдан икки қисмини аёллар ташкил этади. Мактаб ёшидаги 250 миллион бола савод чиқармаган, 124 миллион бола эса мактаб нима эканини билмайди. Жаҳондаги аксарият мамлакатларда ҳукм сураётган тўхтовсиз урушлар ва бу мамлакатларнинг ички ишларига ғарблик “ёрдамчилар”нинг аралашуви сабаб мактаб ва бошқа таълим муассасаларининг фаолияти тўхтаган. Бу ўз-ўзидан саводсизликнинг ортишига шароит яратмоқда. Саводсизлик нафақат нотинч мамлакатларда, балки ривожланаётган давлатларда истиқомат қилаётган ёшлар орасида ҳам учраб турибди. Мактабда ўқувчилар география фани орқали Ернинг думалоқ экани, унда жойлашган океанлар, қитъалар, денгизлар, давлатлар ва халқлар тўғрисида керакли маълумотларни ўзлаштириши шарт. Лекин уларнинг ҳаммаси ҳам ушбу сабоқларни ўзлаштиролмайди. Шунинг учун ўтказилаётган машғулотларни интерфаол услубда олиб боришни замоннинг ўзи талаб этмоқда.\nЯна бир жиҳат, ўқувчилар ўлкамиз жўғрофиясини чуқур ўзлаштириши, Косон тумани Қашқадарё вилоятида, Косонсой тумани Наманган вилояти таркибида эканини, шу билан бирга, юртимиздаги туман ва шаҳарлар тўғрисида етарли билимга эга бўлиши лозим. Масалан, Олий таълимда ўқув йили давомида талаба оралиқ, жорий, якуний назорат ишларини топширади. Бундай пайтда уларга “беминнат ёрдамчи” “telegram” қўл келмоқда. Талаба аудиторияда ўқитувчи берган топшириқни бажаришдан олдин мавзуга оид маълумотни манбадан олади ва ижтимоий тармоқ орқали гуруҳдошларига етказади. Назорат ишларини текшираётган ўқитувчи эса талабаларнинг жавоби бир хил ва айнан тўғри ёзилганига ҳайрон бўлади. Ахир уларнинг бир-биридан кўчиришига имконият йўқ эди-ку. Албатта, кўпчиликнинг узоғини яқин қилиб, вақтини тежаётган, глобал тармоқни ёмонотлиқ қилишдан йироқмиз. Бироқ тарозининг ҳам икки палласи бор. Кундалик ҳаётда саводсизлик сўнгги йилларда таълим тизимидаги қусурлар ҳамда глобал тармоқ орқали палак отмоқда. Таҳлиллар шуни кўрсатмоқдаки, МДҲ мамлакатларида аллақачон оммалашиб улгурган “odnoklassniki”, “telegram” ва бошқа ижтимоий тармоқларда бўлаётган ўзаро мулоқотларда бирон сўзни тежаш мақсадида ишлатилаётган қисқартмалар ўзини “ақлли” деб ҳисоблайдиганлар томонидан ўйлаб топилмоқда. Мулоқотлардаги бундай “кашфиётлар” уларнинг тенгдошлари онгу шуурига муҳрланиб, ўқиш ва ишида, ҳаётнинг турли жабҳаларидаги фаолиятига таъсир кўрсатмасдан қолмаяпти.\nСаводсизликка қарши курашишда аҳоли гавжум жойларда, жумладан, бозорлар, савдо ва хизмат кўрсатиш объектларидаги номларнинг, турли чақириқ ва тарғибот материалларнинг тайёрланишида имловий хатоларга йўл қўймаслик керак. Чунки тарғибот материаллари омманинг доимий эътиборида бўлади. Машойихлар саводсиз халқ таназзулга юз тутади, деб бежиз айтмаган. Бугун сизу биз учун аҳамиятсиз туйилган кичкина имловий хато ўз ортидан катта хатоларни - саводсизликни келтириб чиқаради. Дунёни маърифат қутқаради. Шундай экан саводсизликка қарши кураш ҳар биримизнинг бурчимиз.


Ўзбекистон 10:45 / 13.02.2018 9666\n2018 йилнинг 12 февраль куни Деҳли шаҳри Ўзбекистон Республикаси ташқи ишлар вазири Абдулазиз Комилов Ҳиндистон Республикаси ташқи ишлар вазири Сушма Свараж билан учрашув ўтказди. Бу ҳақда ТИВ ахборот хизмати хабар берган.\nЎзбекистон ТИВ раҳбари Тошкент шаҳрида бўлиб ўтадиган «Тинчлик жараёни, хавфсизлик соҳасида ҳамкорлик ва минтақавий шерикчилик» номли Афғонистон бўйича халқаро конференцияга тайёргарлик жараёни тўғрисида ҳиндистонлик ҳамкасбига маълумот берди. Учрашувда томонларни қизиқтирган бошқа масалалар ҳам кўриб чиқилди.\nШунингдек, 2018 йилнинг 12 февраль куни Исломобод шаҳрига ташриф буюрган Ўзбекистон Республикаси ташқи ишлар вазири Абдулазиз Комилов Покистон Ислом Республикаси ташқи ишлар вазири Хаваж Муҳаммад Асиф билан учрашди.\nҚайд этилганидек, қўшни Афғонистондаги вазиятни тинч йўлга ўтиши минтақавий ҳамкорликни фаоллроқ ривожлантириш имкониятини яратади. Шу нуқтайи назардан Тошкент шаҳрида бўлиб ўтадиган «Тинчлик жараёни, хавфсизлик соҳасида ҳамкорлик ва минтақавий шерикчилик» номли Афғонистон бўйича халқаро конференцияда кўриб чиқишга киритилаётган масалалар муҳокама қилинди.\n18:13 / 13.07.2018 15102\n11:20 / 13.07.2018 68319\n15:40 / 10.07.2018 143486\n22:56 / 09.07.2018 113550


@turakurganaxborotxizmati - Kanal statistikasi Тўрақўрғон туман ҳокимлиги Ахборот хизмати. Telegram Analytics\n27 Dec 2020, 17:49\n16 Oct 2020, 10:03\nO‘zbekiston "Adolat" SDP Namangan viloyat Kengashi\n9 Sep 2020, 20:12\n21 Jul 2020, 14:45\n19 Jun 2020, 05:21\n19 Jun 2020, 03:52\n18 Jun 2020, 19:04\n@turakurganaxborotxizmati iqtibos olgan kanallari\n13 Jan, 13:46\n265.4k ta obunachilar\n8 Jan, 07:50\nТўрақўрғон туман ҳокимлиги Ахборот хизмати 15 Jan, 19:06\nНамДУ ўқитувчисининг монографияси Amazon'да сотилмоқда\nМонографияда сўнги йилларда мамлакатимиз ва хорижлик олимлари томонидан ёшларда ахборот маданиятни шакллантириш ва ривожлантириш тарихи, генезиси, ҳозирги ҳолати бўйича тадқиқот олиб борилган.\nНаманган давлат университети ўқитувчиси Нодирбек Қодировнинг «Problems of the globalization of information culture in the current time» номли монографияси Латвиянинг Рига шаҳрида 9 та тилда нашр этилди ва айни пайтда www.morebooks.shop, www.amazon.com интернет дўконларида онлайн сотувга чиқарилди.\nШунингдек, ёшларда ахборот маданияти ривожлантиришнинг замонавий усуллари ва воситалари бўйича амалий таклиф ва хулосалар ишлаб чиқилган.\nТўрақўрғон туман ҳокимлиги Ахборот хизмати 15 Jan, 14:20\nПОЧТА ХИЗМАТИ КЎРСАТИШ ТАКОМИЛЛАШМОҚДА\nМамлакатимизда почта алоқаси хизмати кўрсатиш тизимини такомиллаштиришга эътибор кучайтирилмоқда. Хусусан, «Ўзбекистон почтаси» АЖ Наманган вилояти Тўрақўрғон тумани филиалининг почта алоқа боғламасида ҳам туб ўзгаришлар рўй бермоқда.\nЭндиликда фуқаролар почта орқали давлат хизматлари кўрсатиш хизматидан фойдаланишлари мумкин. Куни кеча туман почта алоқа боғламасида ана шундай хизматларнинг 15 га яқини йўлга қўйилди. Масалан, жисмоний шахсларга СТИР берилганлиги тўғрисидаги гувоҳномани электрон юклаб олиш, юридик ва жисмоний шахсларга солиқ йўқлиги ҳақидаги маълумотномани олиш, манзил-маълумот ахборотларини тақдим этиш сингари хизматлар кўрсатишга киришилди. Шунингдек, ота-оналар фарзандларини мактабгача таълим ташкилотига навбатга ёздириш учун Давлат хизматлари марказига боришлари шарт эмас. Уларнинг аризалари шу ернинг ўзида қабул қилинади ва талаблари қондирилади.\n- Бундай хизматлар қисқа муддатда бажарилиши билан аҳамиятли - дейди боғлама бошлиғи Фозилжон Мирзаев. - Баъзи ҳужжатларни мижозга тақдим этиш учун тартибга кўра, 3-5 иш куни белгиланган бўлса, аксарияти 1 соат ичида бажарилади.\nҚувонарлиси, бугун марказий почтада яратилган бундай қулайлик вақтлар келиб, босқичма-босқич қишлоқ жойларида ҳам муҳайё қилинади.\nТўрақўрғон туман ҳокимлиги Ахборот хизмати 15 Jan, 14:07\nЯККАТОМЛИК БОЛАЖОНЛАРГА ТУҲФА\nБугун туманимиздаги Яккатом маҳалласида жойлашган 31-мактабгача таълим ташкилотининг очилиш маросими бўлиб ўтди. Таъкидлаш керакки, шу пайтгача мазкур муассасада атиги 40 нафар болага таълим бериларди. Дала шийпонидан мослаштириш йўли билан фойдаланиб келинган иншоотнинг аввалги ҳолатини тасаввур қилаверинг энди.\nЭски бино ўрнида «Янгиқўрғон қурилиш сервис» масъулияти чекланган жамиятининг Исҳоқжон Солиев раҳбарлигидаги қўли гул бинокорлари ниҳоятда гўзал кўринишдаги таълим даргоҳини барпо этишди. 3 миллиард сўм сарфланиб, беқиёс даражага келтирилган ташкилотда 120 нафар болажон замон талабларига мос шароитда тарбия олишади.\nОчилиш маросимида иштирок этган туман ҳокими Зулайҳо Маҳкамова мамлакатимизда Юртбошимиз бошчиликларида келажагимиз давомчиларига энг яхши шароитлар яратилаётгани ҳақида гапириб, буларнинг бари фарзандларимизнинг ҳар жиҳатда баркамол бўлиб вояга етиши учун эканлигини таъкидлади.\nМаҳалла фаоли Даминжон Баҳодиров қишлоқ аҳли номидан шундай чиройли муассаса учун Юртбошимизга миннатдорчилик билдирди.\nМаҳаллага ўзгача кўрк бағишлаган 31-МТТ душанба кунидан бошлаб яккатомлик кичкинтойларни ўз бағрига олади.\nТўрақўрғон туман ҳокимлиги Ахборот хизмати 15 Jan, 14:06\nТўрақўрғон туман ҳокимлиги Ахборот хизмати 15 Jan, 13:52\nЁШЛАР ФЕСТИВАЛИГА МАРҲАМАТ!\nҲурматли тумандошлар, азиз ёшлар!\nЭртага 16 январ, шанба куни туман марказидаги Ибрат мажмуасида Президентимиз ташаббуслари билан жорий этилган 5 та муҳим ташаббус доирасида ёшларнинг бўш вақтларини мазмунли ўтказиш, улардаги иқтидорни ривожлантириш, бандлигини таъминлаш, спорт соҳасида эришган ютуқларини янада кўпайтириш, касб-ҳунарга йўналтириш каби мақсадлар қамраб олинган “ЁШЛАР ФЕСТИВАЛИ” ўтказилади.\nТадбирлар, шунингдек, ёзги томошагоҳда, “Ёшлик” ўйингоҳида, маданият марказида, таълим муассасаларида турли йўналишларда давом этади.\nБарчангизни фестивалда иштирок этишга таклиф қиламиз.\nТўрақўрғон туман ҳокимлиги Ахборот хизмати 15 Jan, 09:48\nСенатор Феруза Фарходовна Эшматова Олий Мажлиснинг Инсон ҳуқуқлари бўйича вакили (омбудсман) этиб сайланди.\nУ бунга қадар Сенатнинг Хотин-қизлар ва гендер тенглик масалалари қўмитаси раиси эди.\nТўрақўрғон туман ҳокимлиги Ахборот хизмати 14 Jan, 20:21\nНаманганлик олимларнинг саратонни даволашдаги изланишлари самара берди\nКатта мамнуният билан таъкидлаш ўринлики, яқинда Наманган давлат университети, Қўшма таълим дастури Тиббиёт кафедрасининг катта ўқитувчиси, биология фанлари бўйича фалсафа доктори (PhD) Шоҳиста Рустамова Ўзбекистон Республикаси Инновацион ривожланиш вазирлиги ва Илғор технологиялар маркази билан ҳамкорликда ташкил этилган C.A.T science accelerator илмий лойиҳалар учун стартап лойиҳалар танловида “TumorOnTarget – саратон касалликларини даволашда нишон терапияни қўллаш учун диагностика усули” номли лойиҳаси билан иштирок этиб, фахрли 1-ўринни эгаллаб ғолиб бўлди.\nБатафсил ўқиш: https://namangantoday.uz/namanganlik-olimlarning-saratonni-davolashdagi-izlanishlari-samara-berdi\nТўрақўрғон туман ҳокимлиги Ахборот хизмати 14 Jan, 16:36\nБугун туманимизда Ватан ҳимоячилари кунига бағишланган байрам тадбирлари бўлиб ўтди\nТўрақўрғон туман ҳокимлиги Ахборот хизмати 14 Jan, 13:28\n9- сонли Болалар мусиқа ва санъат мактаби ўқувчи-ўқитувчилари томонидан Ўзбекистон Республикаси Қуролли кучлари ташкил этилганлигининг 29 йиллиги муносабати билан “Кун қахрамонлари"" номли тадбир дастури бўлиб ўтди.\nУшбу тадбирга “Қалқон жасорат” ҳарбий спорт мактаби, 1- умумтаълим мактаби, Наманган муҳандислик қурилиш институти талабалари хамда ота-оналар ташриф буюрдилар. Мусиқий кечада мактабнинг фаол ўқитувчи ва ўқувчиларининг ажойиб қуй- қўшиқлари, саҳна кўринишлари ҳамда ансамбллар дастурлари тингланди. Тадбир сўнгида ҳарбий Ҳакимжон Ҳайитов сўз олиб, Ватанга хизмат қилмоқ олий бурч эканлигини ёшларга таъкидлади. Ватанпарлик руҳи нафақат ҳарбийларда, балки ушбу мактаб ўқувчи ва устозлари шижоатида ҳам яққол намоён кўриниб турганлиги ҳақида гапириб, самимий тилаклар билдирди.


АҚШ суди террорчини 37 йилга озодликдан маҳрум қилди\nАҚШ суди “Минг йиллик бомбардимончиси” деган лақаб билан танилган Аҳмад Рессамга нисбатан авввалги ҳукмни қайта кўриб чиқди ва уни 37 йилга озодликдан маҳрум қилиш ҳақида қарор чиқарди.\nҲукм чоршанба куни Вашингтон штатидаги Сиэтл шаҳар судида ўқилди. Рессам бундан аввал 1999 йилнинг декабрида , яъни янги минг йиллик арафасида Лос –Анжелес халқаро аэропортида портлаш уюштиришга ҳаракат қилиш айби билан 22 йилга кесилган эди.\nАммо прокуратура бу ҳукмга норозилик билдириб, уни узоқроқ муддатга озодликдан маҳрум қилиш илтимоси билан судга мурожаат қилган.\nКелиб чиқиши жазоирлик бўлган Рессам АҚШ ҳудудига Канададан портловчи модда тўлдирилган автомашинада кириб келган пайтда қўлга олинган эди.


22.01.2021 | 18:28\nНасафий тахаллуси билан танилган хонанда Азиз Акмалов YouTube’даги «Yashin TV» каналига берган интервьюсида унинг ҳомийси ким экани, «Актриса» қўшиғининг яралиш тарихи ҳақида гапириб берди.\nХонанда Насафий асосий даромадини тўй, тадбирлар, рекламалардан топишини айтиб, ҳомийси ким эканини маълум қилган.\n«Марат Хайруллаевич менинг продюсерим, ҳомийим. Лекин, бундан ташқари биз у билан яқин ака-ука бўлиб қолганмиз. Ҳомий, продюсер деган нарсалар йўқ. Олдиндан таниш эмасмиз, танишганимизга яқинда 1 йил бўлади», — дейди хонанда Насафий.\nФото: Instagram/ @nasafiy_singer\nНасафий 29 ноябрь куни «Актриса» номли қўшиғига ишланган видеоклип премьерасини тақдим этгани айтилган эди. У мазкур интервьюсида ушбу қўшиғининг яралиш тарихни айтиб берди.\n«Бу ‘Багира’га ўхшаб 5 дақиқада ёзилмаган. Дастлаб, мaни ёрим актриса сўзи келган ҳаёлимга. Бу қўшиғимни ҳам тўлиқ ўзим ёзганман. Яралиш тарихига келсак, жуда ажойиб бўлган. Бу ашулам яралган вақтда Марат ака билан танишган эдим. Уларнинг хотини актрисаку, шу сабабли бошида бу қўшиғим ҳақида айта олмаганман, қандайдир уялиш бўлган. Буни ёзишимга кўпроқ вақт кетган. Биринчи нақаротини ёзганман, кейин куплетларини ёзганман», — дейди хонанда.\nМаълумот ўрнида, хонанда Насафий 1998 йил 29 май куни Қашқадарё вилояти Қарши шаҳрида туғилган. У 4-синфга қадар Қарши шаҳридаги мусиқа мактабида ўқиган, 5-синфда Тошкентга келган.\nМавзуга доир: «Йигитларим бир оз қизишиб кетди». Тимати Шаҳзода Муҳаммедованинг турмуш ўртоғидан узр сўради\nЭслатиб ўтамиз, Актриса Шаҳзода Муҳаммедова хонанда Насафийнинг овоз тони Шоҳруҳхон, Шаҳзоданикига ўхшашлигини айтган эди. Маълумот учун, Марат Хайруллаевич актриса Шаҳзода Муҳаммедованинг турмуш ўртоғи ҳисобланади.


09:47 / 11.03.2017 | Mimidahon | 7127\nАссалому алайкум! Азиз устозлар, Аллоҳ рози бўлсин сизлардан! Яқин қўшним илмли оила, лекин мушук боқишади. Мен мушукдан озроқ қўрқаман, доим ён қўшним деб хабарлашиб, кирди чиқди қиламиз. Илмларини ҳурматидан савол беришга истола қиламан, айтишларича мушук сичқон овлар экан. Сичқон еб ҳаром қўли билан жойнамоз ва гиламларда юриши жоизми? Мушук ўзи ҳалолми? Ёки суннатми?\nعَنْ كَبْشَةَ بِنْتِ كَعْبٍ رَضِيَ اللهُ عَنْهَا قَالَتْ: دَخَلَ أَبُو قَتَادَةَ فَسَكَبْتُ لَهُ وَضُوءًا فَجَاءَتْ هِرَّةٌ فَشَرِبَتْ مِنْهُ فَأَصْغَى لَهَا الْإِنَاءَ حَتَّى شَرِبَتْ فَرَآنِي أَنْظُرُ إِلَيْهِ فَقَالَ: أَتَعْجَبِينَ ياَ بِنْتَ أَخِي؟ فَقُلْتُ: نَعَمْ، فَقَالَ: إِنَّ رَسُولَ اللهِ صَلَي الله عَلَيْهِ وَسَلَّم قَالَ: إِنَّهَا لَيْسَتْ بِنَجَسٍ إِنَّهَا مِنَ الطَّوَّافِينَ عَلَيْكُمْ وَالطَّوَّافَاتِ. رَوَاهُ أَصْحَابُ السُّنَنِ\nКабша бинти Каъб розияллоҳу анҳодан ривоят қилинади: «У киши айтадилар: «Абу Қатода (уйимизга) кирди. Унга таҳорат суви қуйиб бердим. Бас, бир мушук келиб, ундан ичди. У эса идишни энгаштириб, унга ичиб олиши учун тутди. Бас, у ўзига назар солаётганимни кўрди ва: «Эй биродаримнинг қизи, ажабланяпсанми?» деди. Мен: «Ҳа», дедим. У: «Расулуллоҳ соллаллоҳу алайҳи васаллам: «Албатта, у (мушук) нажас эмас, у сизларнинг атрофингизда айланиб юрувчилардандир», деганлар, деди». «Сунан» эгалари ривоят қилганлар. Шарҳ: Бу ҳадиси шариф Кабша бинти Каъб розияллоҳу анҳодан ривоят қилинмоқда. Аввал у киши билан танишиб олайлик: Кабша бинти Каъб розияллоҳу анҳо Каъб ибн Молик Ансорий Хазражий розияллоҳу анҳунинг қизлари бўладилар. Оталари Каъб розияллоҳу анҳу машҳур саҳобийлардандир. Кабша розияллоҳу анҳо Абдуллоҳ ибн Қатода розияллоҳу анҳуга турмушга чиққан эдилар. У киши ушбу ҳадислари билан машҳурдирлар. Ривоятда исмлари келган Абу Қатода розияллоҳу анҳу Кабша розияллоҳу анҳога қайната бўладилар. Абу Қатода у кишининг кунялари бўлган, исмлари Ҳарс ибн Робъи Ансорийдирлар. У киши Расулуллоҳ соллаллоҳу алайҳи васалламнинг отларига қараб юрганлар. Демак, бу ривоятда келган ҳодиса қайната билан келин орасида бўлиб ўтган. Бу ҳақда Кабша розияллоҳу анҳо қуйидагиларни айтадилар: «Абу Қатода (уйимизга) кирди. Унга таҳорат суви қуйиб бердим». Арабларда қайнатам, қайнанам каби сўзлар кам ишлатилади. Улар қайната, қайнаналарига нисбатан кўпроқ уларнинг исми ёки куняларини ишлатишга одатланганлар. Кабша розияллоҳу анҳо ҳам қайнаталарини куняси ила атамоқдалар. Демак, Абу Қатода розияллоҳу анҳу уйга кириб, таҳорат қилмоқчи бўлганлар ва келинлари Кабша розияллоҳу анҳо у кишига таҳорат суви қуйиб берганлар. Бу ўша вақтдаги мўмина-муслима келинларнинг одоб-ахлоқлари, қайнаталарини ҳурмат қилишлари, уларнинг хизматларини қилишларидан далолат беради. «Бас, бир мушук келиб, ундан ичди. У эса идишни энгаштириб, унга ичиб олиши учун тутди». Мушук келиб, таҳорат учун тайёрланган сувдан ичмоқчи бўлган. Абу Қатода розияллоҳу анҳу мушукнинг сув ичиши осон бўлиши учун идишни энгаштириб, унга тутган. «Бас, у унга назар солаётганимни кўрди ва: «Эй биродаримнинг қизи, ажабланяпсанми?» деди. Мен: «Ҳа», дедим». Шу ерда ҳам келиннинг одоби зоҳир бўлмоқда. Кабша бинти Каъб розияллоҳу анҳо қайнаталари таҳорат сувини мушукка тутиб беришини кўриб, ҳозирги баъзи келинларга ўхшаб, бидирлаб кетмадилар. Балки индамай, савол назари билан қараб турдилар. Қайната ўз келини ажабланаётганини англаб: «Эй биродаримнинг қизи, ажабланяпсанми?» деди. Арабларда шунга ўхшаш «Эй биродаримнинг ўғли» истилоҳи ҳам кўп ишлатилади. Одобли келин гапни чўзмай, қисқа қилиб, «Ҳа», деди. Бу ажабланишда «Мушукка таҳорат сувини тутиб бериб, ундан қолган сув билан таҳорат қилса бўлаверадими?» деган савол бор эди. Абу Қатода розияллоҳу анҳу нима учун шундай қилганларини қуйидагича баён этиб бердилар: «Расулуллоҳ соллаллоҳу алайҳи васаллам: «Албатта, у (мушук) нажас эмас, у сизларнинг атрофингизда айланиб юрувчилардандир», деганлар», деди. Бу, мушук уй ҳайвони бўлганлиги учун доимо атрофингизда айланиб туради, шунинг учун унинг оғзи теккан нарса нопок бўлиб қолмайди, деганидир. Бу ҳадисдан олинадиган фойдалар: 1. Келинларнинг одоби ва қайнаталарига хизмат қилишлари лозимлиги. 2. Бир одамга бошқа одам таҳорат суви тайёрлаб бериши жоизлиги. 3. Одоб юзасидан савол бермай, савол назари билан қараб туриш айниқса келинлар учун яхши эканлиги. 4. Савол назари билан қараб турган кишига жавоб бериш кераклиги. 5. Мушукнинг нажас эмаслиги. 6. Мушук теккан сувда таҳорат қилиш мумкинлиги. 7. Исломнинг мусулмонларга енгиллик яратадиган дин эканлиги. Шу билан бирга, бу ва бошқа ҳадисларда мушук теккан сув ҳақидаги ривоятлар маълум ҳолатларга асосланганини ва мушук сичқон ҳамда шунга ўхшаш нарсаларни ейиши эътиборидан, уламоларимиз «Мушук теккан сув макруҳ», деганлар. Яъни, мушук теккан сувдан бошқа сув бор бўлса, ўша бошқа сувда таҳорат қилган яхшироқ, деганлар. ("Ҳадис ва Ҳаёт" китобидан). Валлоҳу аълам!\nМол қўй безлари


Diyor24\tPosted on Avgust 21, 2020\nҚўлнинг увишиб қолишига томирлар хасталиги, қўлдаги нерв касаллиги ёки орқа мия бўйин қисми нерв пўстлоқларининг таъсирланиши, ички органлар хасталиги, масалан, юрак касаллиги сабаб бўлиши мумкин.\nҚўлда тери сезгирли кўп бузилиб турадиган соҳалар борки, қўл увишиши шуларга ҳам алоқадор бўлади.\nБитта қўлнинг, кўпинча иккала қўлнинг бош бармоғи ва кўрсаткич бармоқ ёки кўрсаткич ҳамда ўрта бармоқ увишиб қолади, бу нерв пўстлоқларини босиб турадиган бўйин умуртқаси, умуртқалараро дикслар касаллигига алоқадор бўлади. Бунда бармоқлар увишиб, кўпинча уларнинг кучи камаяди, баъзан билак ва елканинг ташқи томони оғрийди.\nЮрак хасталигидан азоб чекаётган кишилар кўпинча чап қўл жимжилоғининг ва номсиз бармоқ (жимжилоқ ёнидаги бармоқ)нинг аксари кечаси увишиб қолганини сезадилар.\nУвишиш жимжилоқдан бошланиб, билакнинг ички юзасига тарқалади. Қиш охирлаб қолганда ва баҳор бошларида иккала қўл бармоқлари учининг яхши сезмай қолаётгани билинса, одатда организмга витамин А ва В гуруҳи етарли миқдорда тушмаётган бўлади. Бунда кўпинча бармоқларнинг кафт томони пўст ташлайди.\n45-50 ёшдан ошган кишилар организмида А ва В гуруҳи витаминларининг етишмаслиги туфайли қўл томирлари атеросклерози эртароқ бошланади. Бунда ҳам ҳамма бармоқлар ёки уларнинг кўпчилиги увишади.\nМаълумки, сурункали равишда ичкилик ичиш, чекиш нерв системасини, бутун организмни заҳарлайди. Бу ярамас одатларнинг оқибатларидан бири шуки, бунда кўрсаткич бармоқ, ўрта бармоқ ва номсиз бармоқларнинг кўпинча кафт томонлари ёки барча бармоқлар увишиб, билакка тарқалади.\nДоим бир хил, бир қолипда ҳаракат қиладиган касбдаги одамларда – қўлда тўқувчида, сут соғувчи ва бошқа шу каби касбда ишловчиларни ўнг қўл бош бармоғи ва кўрсаткич бармоғи (ўнақайларда) ёки чап қўлнинг бош ва кўрсаткич бармоғи (чапақайларда) яхши ҳаракат қила олмайди. Ё бўлмаса, уларни сира қимирлатиб бўлмайди, бу бармоқлар тортишиб қолиши ҳам мумкин. Бундай нохуш ҳодисалар қўл нерв мушак аппаратининг ортиқча зўриқиб ишлаши туфайли содир бўлади.\nАгар кўрсаткич бармоқ ва ўрта бармоқнинг ички томони увишиб, у қўлнинг ташқи томонига ҳам тарқалса, бармоқлар дармонсиз бўлса, бармоқларни букканда оғриса, бу ҳолат бўғим касаллигидан ёҳуд елка нерв чигалининг зараланганидан далолат беради. Оғриқ аломатли нега пайдо бўлаётганини фақат мутахассис врач аниқлайди ва зарур даво тадбирларини тайинлайди.\nPrevious PostБандихонда ноқонуний бўшатилган тиббиёт ходими ишга тикланди\nNext PostОчиқ спорт майдонидаги илк имтиҳонлар бошланди\nЎлимдан бошқа ҳар бир дардга даво «қора доналар”\nХотира сустлиги, холестерин, гижжалардан азият чекяпсизми?\nDiyor24 May 7, 2020\nТожикистон: COVID-19 билан касалланиш ва ўлим ҳолатлари ошиб бормоқда\nDiyor24 May 14, 2020\nСингапур олимлари инсонларда коронавирусга қарши ўзига хос иммунитетни аниқлади


Ана энди бизнингча одамларимизнинг кўчага чиқишлари учун ортиқча сабаб қолмади. Уйда ўтириб нафақат озиқ – овқат маҳсулотлари, ҳаттоки янги пластик картага ҳам буюртма бериш имконияти яратилмоқда. Шартлари жуда ҳам оддий ва етказиб бериш бепул. Қаерда дейсизми, албатта Туронбанкда.\nЭнди Туронбанкда пластик карта очтиришингиз учун банкка келишингиз шарт эмас, картанинг ўзи олдингизга "лаббай" деб боради!\nПластик картангизнинг амал қилиш муддати тугаб қолдими? Ёки Туронбанкдан яна бир пластик карта эгасига айланишни хоҳлайсизми? Бунинг учун, шунчаки www.turonbank.uz расмий сайтига киринг ва ариза топширинг! Сайт орқали Туронбанкнинг “UzCard”, “Humo” ва “Mastercard” пластик карточкаларига буюртма беришингиз мумкин. Банк ходимлари тез фурсатларда Сизга пластик карта очиб, уйингизга элтиб беришади. Ва асосийси, етказиб бериш мутлақо бепул!\n“UzCard”, “Humo” карталарини етказиб бериш Туронбанк филиаллари мавжуд бўлган барча вилоятларда, “Mastercard” карталарини етказиб бериш ҳозирча фақат Тошкент шаҳрида йўлга қўйилган.\nХуллас, Сиз карантин вақтидан унумли фойдаланиб, оила аъзоларингиз билан кўпроқ вақт ўтказинг, мириқиб китоб мутолаа қилинг ва доим ортга сурган ишларингизни бемалол бажаринг. Молиявий юмушларингиз ҳақида эса биз қайғурамиз.\nТуронбанк- сизнинг ҳаловатингиз тарафдори!


Сергелида ёғоч уйларни бузиш бошланди\n03:31 22 Май 2018\n10:47 06.11.2016 (Янгиланган 10:59 06.11.2016) Ҳавола олиш\nЁғоч уйларда яшаб келаётган оилалар учун туман ҳокимияти янги уйлардан квартирлар ажратган.\nТОШКЕНТ, 6 ноя — Sputnik. Тошкентнинг Сирғали туманида янги кўп қаватли уйлар қуришга жой бўшатиш учун эски ёғоч уйларни бузиш бошланди, деб хабар қилмоқда nuz.uz саҳифаси.\nОлдин эълон қилинган, йирик қайта қуриш дастурига биноан Сирғали туманида 2017-2022 йилларда 500та кўп хонадонли уйлар қурилиши режалаштирилган. Ушбу лойҳа 30 минг пойтахт оилаларини уй-жой билан таъминлаш имконини беради.\nЭслатиб ўтамиз, бироз олдин матбуот анжуманида Сергели тумани ҳокими эски уйлар бузилиб янги уйлар қурилиш жараёнида "ҳеч ким кўчада қолмайди" деб ваъда берган эди. Бугун кўриб турибмизки ҳоким ўз ваъдаси устидан чиқмоқда.\nЁғоч уйларда яшаётган оилаларни янги уйларга кўчириш ҳақидаги қарор, Сирғали туманига Ўзбекистон президенти вазифасини бажарувчи Шавкат Мирзиёев ташрифидан кейин қабул қилинган эди.\nУшбу уйлар аслида 50 йил олдин Тошкент гарнизони ҳарбийлари учун қурилган бўлиб, 1966 йилда юз берган кучли зилзиладан кейин, ёғоч уйларда фавқулодда тартибда уйсиз қолган шаҳар аҳолиси жойлаштирилган эди.\nЭски уйлар бузилиши билан бир вақтда янги ҳашаматли уйлар ҳам қурилиши ҳам бошлаб юборилган. Нашр хабарига кўра, янги уйлар Сирғали безагига айланиши керак.


Foreign Policy: АҚШ ракеталарни йўқ қилиш келишувидан чиқиб катта хато қилмоқда | Najot.org\nForeign Policy: АҚШ ракеталарни йўқ қилиш келишувидан чиқиб катта хато қилмоқда\n19.01.2019 Нажот 0 коментариев АҚШ,келишув,ракеталар,чиқиш\nРоссиянинг ноядровий жанговар каллакли ракеталари ядровий қуролидан қирғинбаротроқдир, АҚШ ўрта ва кичик масофларга мўлжалланган ракеталарни йўқ қилиш келишувидан чиқиб катта хато қилмоқда. Бундай фикрни АҚШнинг Foreign Policy журнали билдирди.\nНашрнинг таъкидлашича, келишувдан чиқиш Вашингтон учун ҳалокатли бўлиши мумкин. Москвада ядровий салоҳиятни оширишга ҳожат йўқ, бироқ келишувнинг бекор қилиниши унга оддий жанговар каллакли янги ракеталарни қуруқликда жойлаштиришга имкон беради.\nМақолада НАТО келишув остига тушувчи қанотли ракеталардан катта миқдорда фойдаланиши таъкидлаб ўтилган. Бундай ракеталар жанговар кемалар, сув ости кемалари ва самолётларда жойлаштирилган. Россиянинг бунга ягона жавоби қуруқликда жойлаштирилувчи қирғинбарот ноядровий ракеталарни ишлаб чиқиши бўлади. Бундай технологиялар Москвада бор, Вашингтоннинг келишувдан чиқиши эса уларни ҳаётга татбиқ қилишга имкон беради.\nКелишув 1987 йилда собиқ иттифоқ ва АҚШ президентлари Михаил Горбачёв ва Рональд Рейган томонидан имзоланган. Келишув қуруқликда жойлаштирилувчи қанотли ракеталарга эгалик қилиш, уларни ишлаб чиқиш ва синовдан ўтказишга имкон бермайди. 2018 йил октябрда АҚШ президенти Дональд Трамп АҚШнинг келишувдан чиқишини эълон қилди.\n← Киев Россия билан алоқаларини буткул узмоқчи\nРоссия захираларидаги олтин миқдори бўйича дунёдаги бешинчи давлатга айланди →\nКиев Россия билан алоқаларини буткул узмоқчи\nКиев Россия билан алоқаларини буткул узмоқчи Киев Россия билан тузилган...


Бакиевлар оиласи суиқасдга уринганлик айби билан сиртдан суд қилинади\nҚурманбек Бакиев 2010 йилдаги аксилҳукумат норозиликлари ортидан мамлакатдан қочиб кетган эди.\nҚирғизистон собиқ президенти Қурманбек Бакиев ва уч нафар оила аъзосининг Британия фуқаросини ўлдиришга уринганлик айби билан сиртдан суд қилиниши айтилмоқда.\nҚирғизистон Олий суди матбуот вакилининг жума куни маълум қилишича, Бакиев, унинг икки ўғли Марат ва Максим ҳамда укаси Жаниш британиялик тадбиркор Шон Дейлига қарши суиқасд қилишга уринганлик айблови билан маҳкамага тортилади.\nҚирғизистон темир қазиб олиш соҳасига сармоя ётқизган Дейли 2006 йилда Бишкекда номаълум шахс томонидан ўққа тутилиб, омон қолгач Қирғизистонни тарк этишга мажбур бўлган эди.\nҲозирда Беларусда муҳожиратда яшаётган Бакиев 2010 йилдаги аксилҳукумат норозиликлари ортидан мамлакатдан қочиб кетган эди. Унинг ортидан бошқа қариндошлари ҳам Қирғизистонни тарк этган.\nБир йил аввал Бишкек шаҳар суди Бакиевни сиёсий қотилликка алоқадорликда айблаб, сиртдан 24 йиллик қамоққа ҳукм қилган эди. Айни маҳкамада Жаниш Бакиев умрбод қамоққа ҳукм этилган.


Халифанинг бошқарув муддати\nХалифанинг бошлиқлик муддати муайян вақтга чекланмаган. Модомики, у шариатни ҳимоя қилиб, унинг аҳкомларини ижро қилар экан, давлат ишларини ва халифалик масъулиятини адо этишга қодир экан, у халифа бўлиб қолаверади. Ҳадисларда келган байъат қилиш ҳақидаги насс-матннинг мутлақ келгани ва муайян муддатни чекламагани бунга далилдир. Бу тўғрида Бухорий Анас ибн Моликдан Пайғамбар ﷺнинг шундай деганларини ривоят қилган:\n«Ҳатто устингизга боши майизга ўхшаган бир ҳабаший қул бошлиқ қилиб қўйилса ҳам, унга қулоқ солиб, итоат қилинглар». Муслимнинг Умму Ҳусайн орқали қилган бошқа бир ривоятида:\n«يَقُودُكُمْ فِى كِتَابِ اللهِ»\n«Сизларни Аллоҳнинг Китоби билан етакласа…», дейилган. Шунингдек, Хулафои рошидинларнинг ҳар бирига байъат – ҳадисларда келганидек – мутлақ қилинган. Улар бирор муддатга чекланмай, ҳар бирлари байъат қилинганидан бошлаб то ўлгунига қадар халифалик вазифасини бажарганлар. Бу халифаликка бирор муайян муддат йўқлиги, балки халифалик мутлақлигига, агар байъат қилинган бўлса, то ўлгунича халифа бўлиб қолишига саҳоба р.а.лар томонидан бўлган ижмодир.\nБироқ агар халифада унинг ишдан бўшашига мажбур қиладиган ёки уни бўшатишни вожиб қиладиган бирор иш содир бўлса, унинг муддати тугайди ва ишдан бўшатилади. Аммо бу халифалик муддатини чеклаш эмас, балки халифалик шартларида бузилиш содир бўлиши, демакдир. Чунки байъатнинг шаръий насс ва саҳобалар ижмоси билан собит бўлгани халифалик муддатини чексиз муддатга айлантириб қўяди. Лекин халифалик муддати халифа ўзига байъат қилинган ишларни бажаришига, яъни Қуръон ва суннатга амал қилиши ҳамда улардаги аҳкомларни ижро қилишига боғлиқ. Агар у шариатни ҳимоя қилмаса ёки уни ижро қилмаса, уни ишдан олиш вожиб бўлади.\nTagsБошқарувидораХалифаХалифалик давлати жиҳозиХалифанинг бошқарув муддати\nРеспублика бошқаруви бизга Лозаннада Британия зўрлаб тиқиштирган лойиҳадир


АҚШ суди TikTok’ка қарши Трамп тақиқини тўсиб қўйди - Terabayt.Uz\nМамлакат маъмуриятининг TikTok ижтимоий тармоқ дастурини Google ва Apple иловалар дўконларидан олиб ташлаш тўғрисидаги қарорининг кучга киришини АҚШ суди вақтинча тўсиб қўйди. Бу ҳақда ТАСС берган хабарга таяниб Sof.uz ёзмоқда.\nЎҚИНГ: Трамп ниҳоят маъқуллади: TikTok’ни америкалик иккита компания сотиб оляпти!\nАслида тақиқ 20 сентябрдан кучга кириши керак эди, аммо АҚШ президенти Дональд Трамп 19 сентябрь куни журналистларга TikTok'нинг Америкадаги активлари Oracle ва Walmart томонидан сотиб олинишини маъқуллаганини айтди.\nШундан сўнг, Савдо вазирлиги иловани юклаб олиш тақиқининг кучга киришини бир ҳафтага – 27 сентябрга қолдирди. Шу билан бирга, 12 ноябрдан АҚШ маъмурлари TikTok’нинг мамлакатдаги фаолиятини чеклашни бошлашни режалаштирмоқда.\nҲужжатларга кўра, судья Карл Николс TikTok эгаларининг иловани юклаб олишни тақиқлаш тўғрисидаги қарор кучга кириши тўғрисида вақтинчалик блоклаш тўғрисидаги илтимосини қондирди. Аммо у «ҳозирча» ҳукуматнинг мамлакатдаги ижтимоий тармоқ ишини чеклаш тўғрисидаги 12 ноябрдан бошлаб қабул қилган қарорига нисбатан худди шундай тақиқ ҳақидаги талабни рад этди.


Ҳар бир нафас учун шукр қилиш керак\nДунё синов диёридир. Ҳар куни турли синовлар қуршовида яшаймиз. Фаровонлик ҳам, танглик ҳам барчаси аслида синов учун берилади.\nТақдир гардиши инсон боши узра қай томонга қараб айланмасин, киши ўзини муносиб тутган ҳолда чин бандалик йўли – шукроналикда мустаҳкам туриши лозим.\nМуқаддас ислом динида шукрга буюк ибодат сифатида қаралади. Бандаларини ҳамиша ва ҳар қачон шукр қилишга буюрган Аллоҳ биринчи навбатда ўзини шукр қилувчи деб атаган: “Ким яхшиликни холисона қилса, бас, албатта, Аллоҳ шукр қилувчи ва билувчидир” (“Бақара” сураси, 158 оят).\nАслида, шукрни банда қилиши лозим. Бу оятда эса, Аллоҳ ўзини шукр қилувчи, деб таърифлаяпти. Бу – банданинг оз қилган амалига ҳам кўп савоб бериш билан уни мукофотлайди, деганидир.\nҲаётимиз чек-чегарасиз моддий-маънавий неъматлар билан ўралган. Илм-маърифат, соғлик, мол-давлат, фарзанд, қадр-қиммат сингари инъомлар билан сийланганмизки, буларнинг барчаси тафаккур ва тадаббур қилишга ундайди. Неъмат етганда унинг шукрини унутиш, мусибат етганда эса умидсизликка учраб, туғёнга кетиш заиф ва иродасизлар ишидир. Бу ҳақда Қуръони каримда шундай дейилади: “Қачон (Биз) инсонга (тинчлик, саломатлик, фаровонликни) инъом этсак, у (шукр қилишдан) юз ўгириб, ўз ҳолича кетур. Қачон унга (хасталик, камбағаллик каби) бирор ёмонлик етса, ноумид бўлур”.\nЧин мўминга хос бўлган хислат хурсандчиликда шукр қилиб, мусибат етганда сабр қилишдир. Инсон ҳаёти давомида дуч келадиган ҳар қандай ҳолатни ўзининг фойдасига буриши, ундан дунё ва охирати учун фойда олиш имкониятига эга. Суҳайб розияллоҳу анҳудан қилинган ривоятда Расулуллоҳ соллаллоҳу алайҳи васаллам бу ҳақда шундай деганлар: “Мўъминнинг иши ажойиб. Унинг барча иши яхшиликдир. Бу фақат мўмин учунгина хосдир. Агар унга хурсандчилик етса шукр қилади, бунинг учун унга яхшилик бўлади. Агар унга зарар етса сабр қилади, бунинг учун унга яхшилик етади”.\nҲаётимиз, турмуш тарзимиз ҳақида мушоҳада юритсак биздан тўсилган неъматларга нисбатан инъом этилганлари жуда кўплигини англаб етамиз. Олаётган ҳар бир нафас, жисмимизнинг соғломлиги ҳеч бир нарса билан қиёслаб бўлмайдиган даражадаги бойликдир. Бироқ танглик етганда неъматларнинг барчасини унутиб, бетоқат бўла бошлаймиз, тақдиримиздан нолиймиз.\nРивоятларда айтилишича, ҳаётининг танглигидан нолиётган кишига қараб бир донишманд: “Мана шу кўзингни сотсанг юз минг дирҳам бераман”, дебди. Киши унамабди. “Икки қўлинг учун юз минг дирҳам бераман”, деганда киши яна кўнмабди. “Унда икки оёғинг учун юз минг дирҳам бераман”, деб жисмидаги бошқа аъзоларини шу зайил бирма-бир савдолашиб кетибди. Киши барчасига “Йўқ”, деб жавоб қайтараверибди. Сўнгра донишманд “Сенда юз минглаб дирҳамлик бойлик борлигини кўрдим. Сен бўлса муҳтожман деб шикоят қилмоқдасан”, деб дашном берган экан.\nЯхшиликларнинг бардавом бўлиши шукроналигимизга боғлиқдир. Неъматларнинг зиёда бўлишини хоҳлаган киши унинг шукрини адо этиши кераклиги Қуръони каримда қуйидагича изоҳланади. “Қасамки, агар (берган неъматларимга) шукр қилсангиз, албатта, (уларни янада) зиёда қилурман. Борди-ю ношукрчилик қилсангиз, албатта, азобим (ҳам) жуда қаттиқдир” (Иброҳим сураси, 7 оят).\nАли ибн Абу Толиб розияллоҳу анҳудан ҳам шу маънодаги қуйидаги ўгитлар ривоят қилинган: “Неъмат шукрга боғлангандир. Шукр эса зиёда бўлиш билан алоқадор. Ҳар иккиси тенг бириктирилган. Бандадан шукр тўхтамагунча Аллоҳ томонидан зиёда қилиш тўхтамайди”.\nШукр қилиш ўз-ўзидан бўлмайди, балки ўзидаги моддий ва маънавий неъматлар ҳақида кўп мулоҳаза қилиш, улар берилган тақдирда қандай ҳолатда бўлишини тасаввур этиш, ўзидан қашшоқроқ, қийналганроқ кишиларни ёдга келтириш инсонни ўзидаги неъматлар учун Аллоҳга шукр қилишга ундайди. Бу иши инъом этувчига ҳам манзур бўлади. Натижада неъматнинг янада зиёда бўлишига сабаб бўлади. Аксинча, ношукрлик, нонкўрлик каби ҳолатлар инъом этувчида нафрат ва ғазаб пайдо бўлишига олиб келади. Натижада берган неъматларини қайтариб олиш ёки бошқа офат ёхуд мусибатларга дучор қилиш йўли билан жазолаши жоиз бўлиб қолади.\nҲасан Басрий айтади: “Аллоҳ хоҳлаганича неъмат бериши мумкин. Агар неъматга шукр қилинмаса, уни азобга айлантиради. Шунинг учун шукрни “сақловчи” деб номлашган. Чунки у бор неъматларни муҳофаза қилади. Яна уни “жалб” қилгувчи ҳам дейишган. Чунки у йўқ неъматни жалб қилади”.\nЎтган солиҳ инсонлар ҳаётини ўргансак, шукроналик борасида юксак намуналарга гувоҳ бўламиз. Уларнинг шукр қилишдаги тушунчалари бизнинг тушунчамиздан анча юқори турган. Улар неъмат етганда эмас, балки қийинчилик етганда шукр қилганлар, яхшилик етганда эса уни бошқаларга илинганлар. Шақиқ Балхий бир солиҳ кишига учраб: “Эй биродар, менга кенгчилик ва тангликдаги ҳолатингизни сифатланг” деб мурожаат қилибди. У киши: “Биз берилсак шукр қиладиган, тўсилсак сабр қиладиган қавммиз”, деб жавоб қайтарибди. Шақиқ эса “Бу Балх итларининг ҳолику”, деганда у киши ажабланиб, “Унда сизларнинг кенгчилик ва тангликдаги ҳолатингиз қандай?” деб сўрабди. Шақиқ бунга “Биз тўсилсак сабр қиладиган, берилсак бошқаларга улашадиган қавммиз”, деб жавоб қайтарган экан.\nБугунги кунда дунё аҳли бошига турли синовлар келмоқда. Айниқса, коронавирус пандемияси осуда кунларимиз қадри нақадар юксаклигини ҳар дақиқа бизга эслатади. Бироқ шуни унутмаслик керакки, бу касаллик ҳақида чуқур ўйласак, ундан кўплаб ҳикматларни илғаб оламиз. Аввало, кўплаб қудратли давлатлар пандемия олдида ожиз қолаётган вақтда Ўзбекистонда касаллик жиловланганини кўрдик. Халқимизда бирдамлик, олижаноблик, ўзгалар дарди билан яшаш ҳисси мустаҳкамлигига гувоҳ бўлдик. Буларнинг барчаси учун албатта, шукр қиламиз.


АҚШга учмоқчи бўлганлар 15 кун олдин тўлиқ эмланганлик гувоҳномасига эга бўлишлари керак – Газета.uz\nLotinchada 13 январ 2022, 18:14 Жамият\nАҚШга бораётган ёки транзит орқали ўтадиган йўловчилар (2 ёшдан юқори) COVID-19 учун парвоздан камида 24 соат олдин ПЗР усулида топширилган тестнинг манфий натижасини тақдим этишлари керак. Uzbekistan Airways компанияси АҚШга кириш учун янги қоидаларни маълум қилди. Рухсат этилган тестлар: antigen, NAAT, RT-LAMP, RT-PCR ёки TMA.\nБундан ташқари, АҚШга бораётган ёки транзит орқали ўтадиган йўловчилар келишларидан камида 15 кун олдин (эмлаш куни + 14 кун) COVID-19га қарши тўлиқ эмланганликларини тасдиқлайдиган гувоҳномага эга бўлишлари ҳам талаб қилинади. Гувоҳномада йўловчининг маълумотлари (масалан, исм ва туғилган сана) паспорт/саёҳат ҳужжатида кўрсатилган маълумотлар билан мос келиши керак.\nБунда қуйидаги вакциналар қабул қилинади:\nAstraZeneca (SK Bioscience),\nМаълум қилинишича, ушбу вакциналарнинг комбинациясига (ўзаро қўлланилиши), агар улар камида 17 кун оралиғида киритилган бўлса, рухсат этилади.\nШунингдек мазкур талаблар:\nАҚШда яшаш гувоҳномасига эга шахслар;\n18 ёшга тўлмаган йўловчилар;\nсоғлиғи сабабли вакцинани ололмаслигини тасдиқловчи шифокорнинг мактубига эга йўловчилар;\nАҚШ, бошқа ҳукумат ёки БМТ томонидан тақдим этилган таклифнома хати ёки бошқа расмий ҳужжатга эга, хизмат юзасидан саёҳат қилаётган йўловчилар учун амал қилмайди.\nБу икки ёшдан кичик йўловчилар, биринчи жўнаш нуқтасидан кетишдан 90 кун олдин кечиктирмасдан олинган COVID-19 тестининг мусбат натижаси бўлган йўловчилар ва соғлиқни сақлаш ташкилотидан йўловчининг саёҳатга рухсат берилганлиги ҳақидаги хатга эга бўлганларга таалуқли эмас.\nПарвоздан олдин йўловчилар аттестация шаклини тўлдиришлари ва уни чоп этишлари (қоғоз шаклида чоп этишлари), парвоздан олдин рўйхатга олиш вақтида тақдим этишлари керак.


Куман: «Давом этишимиз ва кейинги мавсумга тайёргарлик кўришимиз керак»\n«Барселона» бош мураббийи Роналд Куман Ла Лиганинг 36-туридан ўрин олган «Леванте»га (3:3) қарши баҳсдан сўнг ўз фикрларини билдириб ўтди.\n«Нима бўлганини тушунтириш қийин. Биринчи бўлимда жамоа яхши ўйнади, аммо иккинчи бўлимда шиддатни пасайтирдик. Жуда кўп хато қилдик. 2:2га тўғри муносабатда бўлдик, аммо кейин ёмон ҳимояландик.\nМураббийларнинг иши ҳар доим танқидий баҳоланади. Аммо тушунаманки, бундай иккинчи бўлимдан сўнг, албатта, саволлар туғилади. 45 дақиқада 3та гол ўтказиб юбориш «Барса»дек жамоага одатий ҳол эмас.\nХафамиз. Нима бўлганини тушунолмаяпмиз. Мақсадимиз қолган уч ўйинда ғалаба қозониш эди, аммо ҳозир ҳаммаси жуда қийин. Давом этишимиз ва кейинги мавсумга тайёргарлик кўришимиз керак», – дея Куманнинг сўзларини келтиради Маrca.


Ўзбекистон илк бор Украинага картошка экспорт қилди - Халқ сўзи\nЎзбекистон илк бор Украинага картошка экспорт қилди\n16:14 29 Май 2019 Жамият\nЎзбекистондан Украинага эртапишар картошка етказиб бериш бошланди. Бу ҳақда EastFruit манбаси хабар берди.\nКартошка улгуржи нархларда 15-17 гривна(57-64 цент)дан таклиф этиляпти. Юртимизда етиштирилган ушбу неъматнинг сифати яхши бўлса-да, у украин истеъмолчиларигача етиб бориши учун орадан маълум вақт ўтади. Бу эса унинг сифатига таъсир этмасдан қолмайди.\nШунинг учун айни пайтда унинг сотилиши маълум қийинчиликларни туғдирмоқда. Украинанинг ўзида етиштирилган эртапишар картошка эса йиғиб олингани заҳотиёқ харидорларга етказиб берилади. Бу эса унинг сифатини таъминлашда вақтдан ютиш имконини беради. Боз устига, нарх бўйича ҳам рақобатбардош бўлиб турибди.\nEastFruit экспертларининг қайд этишича, Украина бундан олдин ўзбек картошкасини ҳеч қачон импорт қилмаган, сабаби Ўзбекистоннинг ўзи картошканинг йирик асосий импортчиларидан ҳисобланади. Ўзбекистон йилига 150-300 минг тоннагача картошка сотиб олади ва мазкур кўрсаткичи билан дунёдаги энг йирик йигирмата импортчи қаторидан жой олган.


'Ўзбекистоннинг 18 тонна меваси яроқсиз' - BBC News O'zbek\n'Ўзбекистоннинг 18 тонна меваси яроқсиз'\nImage caption Айтилишича, Ўзбекистон олхўриларида хавфли чечак касаллиги топилган.\nРоссиянинг Саратов вилоятида Ўзбекистондан келтирилган 18 тонна олхўрида хавфли чечак вируси топилган.\nКасалланган меваларнинг ҳаммаси яксон қилиниши айтилган.\nСаратов оммавий ахборот воситаларига кўра, Россельхознадзор бошқармаси ва Саратов божхона қўмитаси ходимлари Ўзбекистондан олиб келинган 18 тонна мевани божхона назорат пунктида ушлаб қолганлар.\nАйтилишича, мева қутиларида зарур белгилар йўқлиги боис, олхўри намуналари зарарли касалликлар бўйича текширувга юборилганда мутахассислар донакли меваларда учрайдиган хавфли чечак касаллигини аниқлаганлар.\nМутахассисларга кўра, бу касаллик ташувчилари Оврўпо Иттифоқи ва Россия Федерациясининг озиқ-овқат бўйича тақиқланган моддалар рўйхатига киритилган.\nХавфли чечак ўрик, олча, гилос, шафтоли, олхўри каби меваларга зарар етказиб, ҳосилга жиддий хавф туғдиради.\nЗарарли таёқчалар ташқи таъсирга ўта чидамли бўлгани боис, касалланган дарахтларни яксон этишдан бошқа чораси йўқ.\nХабар қилинишича, касалланган олхўрилар 9 июнда Саратовнинг Энгелск майдонида йўқотилади.\nРоссияга Ўзбекистондан ҳар йил мавсумда тоннналаб мева ва сабзавотлар етказиб берилади.\nОхирги пайтда Россия-Туркия муносабатлари ёмонлашиши ортидан, Россия бозорларига етказиладиган Туркия мева-сабзавотларининг ўрнига бошқа муқобилларни кўра бошлаган.\nЖумладан, Марказий Осиёдан келтириладиган мева-сабзавотларни кўпайтириш айтилган.\nМосква ва Анқара муносабатлари бузилишига қадар Россия ички бозоридаги сабзавотларнинг қарийб 20 фоизи ва меванинг 25 фоизи Туркиядан келтирилган.\nПрезидент Ислом Каримов ҳам апрел ойида Москва сафари чоғида Ўзбекистон Россияга мева-сабзавот етказиб беришда Туркия ўрнини эгаллашга қодир эканлигига ишора этганди.\n"Ўзбекистон 2016-йилда мева-сабзавот етиштиришни 4,5 миллион тоннага кўпайтирмоқчи. Агар бу шартнома узоқ муддатли бўлса, Россияни мева ва сабзавотлар билан таъминлашга етарли имкониятга эгамиз”, деган эди президент Ислом Каримов.\nБироқ, Ўзбекистон меваларининг Россияга киритилиши осон кечмаслиги аниқ.\nТадбиркорларнинг фикрича, Ўзбекистоннинг Евроосиё иқтисодий ташкилотга аъзо бўлмагани, ўзбек ишбилармонлари бизнесини анча қийинлаштирган.\nОвроосиё иқтисодий иттифоқ ташкилотга аъзо давлатларнинг ўз маҳсулотларини Роосияга киритишда қатор имтиёзлар белгиланган.\nБундан олдин Би-би-си суҳбатлашган бир қанча тадбиркорлар Россияга олиб борган маҳсулотларининг катта қисми томонлар ўртасида тегишли келишувларнинг, имтиёзларнинг йўқлиги боис, нобуд бўлиб қолаётганини айтган эдилар.\nШунингдек, ўзбекистонлик ишбилармонларга кўра, мамлакатнинг ўзидан четга маҳсулот олиб чиқишнинг қийинлиги сабабли, қўшни давлатларга олиб бориладиган маҳсулотларни кўп ҳолларда ноқонуний йўллар, пора бериб ўтқазишга мажбур бўладилар.\nБаъзи кузатувчилар фикрича, Россияда катта миқдордаги меваларнинг яроқсизга чиқарилиши бу соҳадаги рақобатчиларнинг иши бўлиши эҳтимоли ҳам йўқ эмас.\nИслом Каримовнинг Россияга сафаридан кимга қандай наф бор?\n"Ўзбекистонликлар нима учун Россияга боришади?"


1980 йилда Афғон урушига кетган самарқандлик топилди - BBC Uzbek - O'zbekiston\n1980 йилда Афғон урушига кетган самарқандлик топилди\nСўнгги янгиланиш 4 март 2013 - 16:59 GMT\nШўро қўшинлари Афғонистонни 1989 йил февралида тарк этган.\n1980 йилда бедарак кетган Совет аскари, Самарқанд вилоятида туғилган Баҳриддин Ҳакимов Афғонистоннинг Ҳирот вилоятида топилган.\nБу ҳақда Москвада бўлиб ўтган матбуот анжуманида Ингушетиянинг собиқ президенти, Шўролар Иттифоқи қаҳрамони, МДҲ мамлакатлари ҳукумат раҳбарлари кенгаши қошидаги байналмилал-жангчилар қўмитаси раиси Руслан Аушев эълон қилган.\nБайналмилал-жангчилар қўмитаси раисининг ўринбосари Александр Лаврентевнинг айтишича, Баҳриддин Ҳакимовнинг дараги бундан бир йил олдин чиққан.\nУ билан учрашишга ҳаракат қилинган, бироқ уч марта бу амалга ошмаган.\nЯқинда, 23 феврал куни маҳаллий одамлар Баҳриддин Ҳакимовни Александр Лаврентев билан учрашувга олиб келишга муваффақ бўлганлар.\nАлександр Лаврентевнинг айтишича, 1980 йилнинг сентябр ойида Ҳирот яқинидаги жангда Баҳриддин Ҳакимов оғир яраланган.\nУни маҳаллий одамлар оқсоқол табибнинг олдига олиб боришган.\nГиёҳлар билан оқсоқол қўлида даволанган Баҳриддин Ҳакимов ўзи кейин табиблик билан шуғуллана бошлаган.\nУни ҳозир Шайх Абдулла сифатида танишади.\nАлександр Лаврентевнинг айтишича, Шайх Абдулла 32 йил олдин олган жароҳат ҳозир ҳам сезилади.\nУнинг юзи, қўли ва елкаси доим титраб туради.\nБаҳриддин Ҳакимов ўзининг қаерда туғилгани, қаердан армияга кетгани, онаси, ва яқинларининг исми-шарифларини айтиб берган.\nАлександр Лаврентев Шайх Абдуллага ўша пайтларда Ҳирот атрофида бедарак кетган Шўравий ҳарбийларнинг иккисининг суратини кўрсатган.\nШайха Абдулла уларни билишини ва улар билан учрашганини айтган.\nБаҳриддин Ҳакимов агар қариндошлари у билан учрашишни хоҳласалар ва бу учрашув уларга зарар етказмаса, кўришишни жуда ҳам хоҳлашини айтган.\n"Ҳалок бўлган" жангчи 18 йилга ҳукм этилди\nАфғонистонда қолиб кетган 'Шўравийлар'\nАфғонистонда қолган собиқ Совет аскарлари


LG’дан совғалар мавсуми: икки карра хурсандчилик\n14:54 / 15.07.2016\nДераза ташқарисида 35 даража иссиқ, ёзнинг айни палласи, шундай бўлса-да, Янги йилга ҳозирданоқ тайёргарлик кўришни бошлашимизга ҳеч нарса тўсқинлик қила олмайди! “Ҳар бир кишига совға” – шундай ном остида Ўзбекистонда LG компаниясидан беминнат совға улашиш ҳамда арзон нархда сотиш белгиларини ўзида мужассам қилган навбатдаги промо-акцияга старт берилди. Агар сиз янги музлатгич, кир ювиш машинаси, чангютгич, микротўлқинли печь ёки кондиционер сотиб олишни режалаштирган бўлсангиз, у ҳолда икки карра ёқимли ва фойдали харидни амалга ошириш вақти келди.\nСуперсовғалар, биринчи ва иккинчи даражали ҳадялар – айнан қандай совға эгаси бўлишингизни қуръа аниқлайди. У қандай бўлишига қарамай, уйингиз ёки ишхонангизга янада кўп қулайлик туғдиради. Ўйинда 50 фоизли чегирма асосида 20 та кондиционер, 20 та музлатгич ҳамда кўплаб кафолатланган совғалар иштирок этади.\nПромо-акция иштирокчисига айланиш учун Ўзбекистон ҳудудида юқорида номлари қайд қилинган LG’нинг маиший техникаларидан бирини расмий кафолати билан харид қилишингиз ва харидни қайд қилиш нуқталарида махсус ўйин карточкасини олишингиз керак бўлади (харидларни қайд қилиш нуқталари ва ўйинда иштирок этаётган маиший техника моделлари ҳақида тўлиқ маълумот билан www.lgblog.uz сайтида танишишингиз мумкин). Шундан сўнг карточканинг бир томонидаги ҳимоя қатламини ўчирсангиз кифоя, буёғига фақат кафолатланган совғани олишгина қолади. Агар ҳимоя қатлами остида “музлатгич” сўзи яширин бўлса, демак, сиз энг замонавий 20 та LG музлатгичларидан бирининг бахтли соҳибига айланасиз ва бу мутлақо бепул! Кондиционерга нима дейсиз? Ёзнинг иссиқ ҳароратига барҳам беришнинг айни вақти, шундай экан, ҳимоя қатламини ўчирганингизда “кондиционер” сўзи чиқса, нур устига аъло нур бўлади!\nМикротўлқинли печлар ва чангютгичлар 50 фоизли чегирма шарти билан ўйналади. Масалан, сиз кир ювиш машинасини сотиб оласиз ва “50 фоизли микротўлқинли печь” ёзувли карточкани танлайсиз. Бу сиз ўйинда қатнашаётган ҳар қандай моделни атиги ярим нархида олишингиз мумкин деганидир (моделларнинг тўлиқ рўйхати www.lgblog.uz сайтида тақдим этилган).\nҲимоя қатламида иккинчи даражали совғалар яширинган карточкалар сизга ошхона жиҳозларини танлаш имконини беради. Мевалар учун вазалар, чашкалар ва музқаймоқ соладиган идишлар тўпламлари, графинлар, шиша тахтакашлар ва кўплаб бошқа совғаларга ўйин карточкасидаги ҳимоя қатламини ўчиришингиз биланоқ эга бўлишингиз мумкин. Бу жуда муҳим жиҳат, чунки музлатгич ва кондиционер кўринишидаги суперсовғаларни ғолиблар ютуқ расмийлаштирилганидан 10 ишчи куни ўтганидан кейин олишлари мумкин, биринчи даражали совғалар – микротўлқинли печлар ва чангютгичлар – 7 ишчи куни давомида топширилади.\nПромо-акцияда фақатгина чакана харидорлар иштирок этишлари мумкин (яъни иккитадан ортиқ бўлмаган маиший техника харид қилган кишилар), ўзлари билан сотувчининг муҳри босилган кафолат талони бўлиши шарт.\n“Ҳар бир кишига совға” акциясига 5 июлда старт берилди ва у 5 сентябрга қадар давом этади. Буни кейинга қолдирманг, зеро совғалар сони чекланган. Харидлардан оладиган фойда ва завқингизни LG билан икки карра кўпайтириш имконини қўлдан бой берманг!\nLG Group раҳбари вафот этди\n10:30 / 20.05.2018\nLG’дан Q6 смартфони. Қандай янгиликлар бор?\n17:15 / 27.04.2018


Кўпга чўзилмаган қувонч « Ўзбекистон Халқ Ҳаракати\nКўпга чўзилмаган қувонч\n09 July 2019 - 13:36\nУкраинага «маъмурий йўл билан кўчирилган» деҳқон оилалари собиқ СССР Халқ Комиссарлари Советининг 1941 йил 21 майдаги қарори ҳамда СССР Прокуратураси ва НКВДсининг 1941 йил 5 июндаги № 00732 пр. 47 с.п. «Г» буйруғи билан сургун қилинган ерларидан озод этилганлар.\nБу буйруқ эълон қилинганидан кейин кўп ўтмай, уруш бошланиб кетди. Херсон вилояти раҳбарлари Ўрта Осиёдан бадарға қилинганларни тўплаб: «Энди ҳаммангиз юртингизга қайтиб кетасиз», — дейишди. Бу хабар барчани қувонтирди.\nИюнь ойининг охирида бадарға қилинганларнинг рўзғор буюмларини юзлаб араваларга ортиб, Қрим ярим оролининг шимолидаги Армянская темир йўл бекатига олиб келишди. Одамлар икки кеча шу жойда тунашди. Учинчи куни ҳарбийлар келиб, барча эркакларни бир сафга тизиб, янги буйруқни ўқиб беришди. Шунга биноан, ҳарбий хизматга яроқли эркаклар фронтга, кексалар фронт ортидаги ишчи батальонларига сафарбар этилиши, аёллар, болалар яшаган хуторларига қайтарилиши керак эди. Шундай қилиб, қаҳатчилик ва қатағон туфайли азият чеккан оилаларни яна пароканда қилиб, тарқатиб юборишди.\nКўп ўтмай, Украинани немис-фашистлар эгаллашди. Эндиликда одамларга НКВД ходимлари ўрнига немис полицайлари хўжайинлик қила бошлашди. Уларни эрта тонгдан кечгача далада ишлатиб, немис армиясининг эҳтиёжи учун қишлоқ хўжалик маҳсулотлари етиштиришга мажбур қилишди, озгина бўлса-да ўзини меҳнатдан олиб қочган, дангасалик қилган кишиларни шафқатсиз жазолашди.\nНовая Маячкадаги болалар уйи\n1939 йилнинг ёзида Жонти Исмоилов Тошкентдаги бир йиллик ўқитувчилар тайёрлаш курсини битириш арафасида эди. Шунда билим юртига Украинадан Иброҳимжон Каримов деган одам келди. Бу одам ўзбекистонлик деҳқонлар бадарға қилинган Херсон вилоятининг Каховка, Скадовск, Голая Пристань туманлари бўйича маориф инспектори ҳамда Каховка туманининг Сергеевка қишлоғидаги ўрта мактаб директори экан. У билим юртининг битирувчи ёшларига мурожаат қилиб, деди:\n— Мен Тошкентга Украинадаги ўзбек мактабларш учун ўқитувчилар олиб кетгани келдим. Ким Украинага бориб ишлашни истаса, марҳамат, ёзилсин.\nЖами 15 нафар битирувчи рўйхатга ёзилди. Шулар қаторида Жонти Исмоилов ҳам бор эди.\n1939 йилнинг август ойида ўзбекистонлик ўн беш нафар йигит Украинага йўл олишди. Жонти Исмоилов ва унинг курсдош дўсти Худойберган Иброҳимовни Каховка туманининг Новая Маячка қишлоғидаги болалар уйи қошидаги 8-миллий тўлиқсиз ўрта мактабга ўқитувчи қилиб тайинлашди. Жонти Исмоилов 5-7-синф ўқувчиларига математикадан дарс бера бошлади, айни пайтда, 4-синфга раҳбарлик қилди. Худойберган Иброҳимов эса жуғрофиядан дарс бера бошлади.\nБолалар уйининг директори Иван Акимович Паустной, мактаб директори эса бошқирд Карим Дачкин эди. У болаларга ўзбек тили ва адабиётидан дарс берарди. Бундан ташқари, мактабда математикадан дарс берадиган Шукуржон Ёқубов деган муаллим ҳам бор эди.\nМактабда болалар уйида тарбияланадиган, ота-онаси 1933 йилдаги қаҳатчиликда вафот этган, 1937-38 йиллардаги қатағонда йўқ қилинган ёки бошқа бир сабаб билан вафот этган ўзбек, қозоқ, қирғиз, туркман болалар (жами 250 нафар) ўқишарди.\nЖонти ака раҳбар бўлган 4-синф ўқувчилари ўзлаштиришининг пастлиги, интизомсизликлари билан танилган экан. Улар ҳар куни икки соат ўқигач, ўзларини деразадан ташлаб қочишарди. Синфда Собир, Қорабой деган икки бола бор эди. Шулар синфнинг «серкаси» экан, улар нима деса, болалар шуни қилишаркан. Жонти ака шу икки бола билан тил топишишга ҳаракат қилди. Синфни иккига бўлиб, Собир билан Қорабойни бошлиқ қилиб қўйди. Шундан кейин синфда тартиб-интизом изга тушиб, болаларнинг ўқиши яхшилана бошланди. Синф бир йилда мактабдаги илғор синфлардан бирига айланди. Мактаб дирекцияси Жонти акани соат билан мукофотлади.\n1941 йил июнь ойида болалар ёзги таътилга чиқишди. Жонти Исмоилов Туркистон шаҳри яқинидаги Сувлиқ қишлоғида яшайдиган ота-онасини кўриб келмоқчи бўлди. Шунда болалар уйи директори И. А. Паустной унга шундай деди:\n— Жонти, сен бу йил уйингга бормагин, ёзги лагерда ишлагин. Насиб қилса, янаги йилда бирга борамиз. Ўзбекистон ҳақида кўп яхши гапларни эшитганман, бир кўргим бор.\nЖонти ака бу таклифга рози бўлди. 1941 йил июнь ойида Новая Маячкадаги болалар уйининг тарбияланувчилари Днепрнинг сўл соҳилидаги Ключевой посёлкасидаги ёзги пионер лагерида эдилар. Уруш бошланишидан уч-тўрт кун аввал бу ерда қаттиқ дўл ёғиб, узум шўралари ва мевали дарахтларнинг довуччаларини битта ҳам қўймай, ер билан яксон қилиб кетди. Шунда украин аёллари: «Бу яхшилик аломати эмас, уруш бошланиб кетмаса гўрга эди. 1914 йилдаги уруш арафасида ҳам шундай ҳодиса юз берган эди», дейишди.\nАйтганларидай, 22 июнь тонг саҳарида уруш бошланди. Ҳадемай, болалар дам олаётган жойдан осмонни тўлдириб душман самолётлари учиб ўтиб, яқин атрофдаги шаҳарлар, посёлкаларни бомбардимон қила бошлади. Баъзан улар шу қадар кўп учардики, бир-бирларига яқин учганларидан осмон кўринмай қоларди. Қундузи далада пиёда юриш қийин бўлиб қолди — «Мессершмидт»лар пастлаб учиб, одамларни ўққа тута бошлади.\nБолалар ёзги лагердан Новая Маячкадаги болалар уйига кўчирилди. И. А. Паустной ҳарбий хизматга сафарбар этилди. Унинг ўрнига Марчук деган яҳудий аёл директор бўлиб келди. Эркаклар кундузи ўз ишлари билан банд бўлишар, оқшом эса ҳарбий машқ қилишарди.\nАвгуст ойида болалар уйига қишлоқ Советидан вакил келиб: «Эртага қишлоқ Советига боринглар, ҳамма мудофаа ҳандақлари қазишга сафарбар этилади», — деди. Эртаси айтилган вақтда қишлоқ Советига боришди. У ерда буларга: «Сизлар орқага қайтинглар, болалар уйини фронт ортига кўчирасизлар», — дейишди. Шундан кейин тарбиячилар болалар уйига қайтиб, йўлга ҳозирлик кўра бошлашди. Қариндошлари бор бўлган болалардан 50 нафарини уйларига жўнатишди. Ҳадемай аравалар ҳам етиб келди. Юкларни, 180 болани араваларга чиқариб, Новая Оскания томон кетишди. Карвон олдидаги тачанкада директор йўл бошлаб борди, фақат тунда юришга рухсат берилганди. Кундузи пана жойларда тўхтаб, дам олишарди.\nБир кеча-кундузда Новая Оскания яқинидаги қўриқхонага етиб келишди. Болалар шу ерда поездга ўтиришлари керак эди. Марчук тачанкада темир йўл бекати томон кетиб, орадан уч-тўрт соат ўтгач, хомуш бўлиб қайтиб келди. Темир йўл бекати бошлиғи: «Мен болаларнинг бу ердан поездга ўтиришларига рухсат беролмайман, сабаби, душман самолётлари бекатни тинмай бомбардимон қилиб турибди. Сизлар Мелитополга боринглар», — дебди. Мелитополга бориш учун эса яна юз километрдан ортиқ йўл юриш керак эди.\nМарчук йўлга тушишга буйруқ берди. Шунда аравакашлар бошлиғи деди:\n— Биз Мелитополга бормаймиз, орқага қайтамиз.\n— Бизларга сизларни Новая Оскания темир йўл бекатига етказиб қўйиш буюрилган. Биз бу топшириқни бажардик.\n— Сизларга болаларни поездга чиқариб қўйиш топшириғи берилган. Болалар эса ҳали поездга ўтирганларича йўқ.\n— Биз Мелитополга бормаймиз. У ерга борсак, орқага қайтишимиз қийин бўлади.\n— Ҳозир Новая Маячкани душман эгаллади, у ерга бориб нима қиласизлар? Нима, фашистларга қул бўлмоқчимисизлар?\n— Қул бўлсак ҳам майли, оиламизни ташлаб, ўзга юртларга кетишни истамаймиз.\n— Ундай бўлса, майли, от-араваларни ташлаб, пиёда қайтаверинглар..\n— Йўқ, биз от-аравалар билан қайтамиз.\n— Бийдай чўлда биз 180 нафар болани, юкларни нима қиламиз?\nШу пайт болаларнинг бахтига орқадан Қизил Армиянинг чекинаётган аръергард қисмлари етиб келишди. Жанжалга ҳарбийлар аралашиб, тарбиячиларни ёқлашди. Шундан кейин украин аравакашларининг шашти пасайиб, от-араваларни қолдиришга рози бўлишди. Фақат уларга тачанкани, болалар уйига қарашли сигирлардан икки-учтасини, чўчқалардан тўрт-бештасини беришди.\nЎша йили Украинада ғалладан мўл ҳосил етиштирилган эди. Мамлакат ичкарисига чекинаётганларга эса бир қутидан гугурт беришиб: «Қаерда ҳосили етилган ғаллазорни кўрсанглар, ўт қўйиб кетинглар, бир грамм ҳам дон душман қўлига тушмасин», — деб буйруқ берилган эди. Болалар уйи тарбиячилари бу буйруққа амал қилиб, йўлда учраган ғаллазорга ўт қўйиб боришди.\nБир кундан кейин Мелитополга етиб олишди. Бу ердаги темир йўл вокзали мамлакат ичкарисига кўчирилаётганларга тўлиб-тошиб кетган эди.\nШу ерда Жонти Исмоилов Иброҳимжон Каримовни учратиб қолади. Унинг ёнида оиласи ва яна бир оила бор эди. Каримов поездга чиқишга қийналаётганини айтди. Жонти ака унга ёрдам бермоқчи бўлиб: «Поездга биз билан чиқарсиз», — деди. Аммо Марчукдан рухсат сўраганда, у рози бўлмади. Шундан кейин Жонти ака Каримовга деди:\n— Энди менинг сизга ёрдамим шундай бўлади: Сизга битта арава, иккита яхши от бераман, шу от-арава билан йўлга тушасиз. Хавфсизроқ жойга етиб олгач, от-аравани сотиб, пулини йўлкира қилиб кетасиз.\nБу таклиф Каримовга маъқул бўлди. Жонти ака уни йўлга кузатиб қўйди. Кейин маълум бўлишича, у Тошкентга оила аъзолари билан эсон-омон етиб келибди.\nБир ҳафтадан сўнг Мелитополь темир йўл бекатида болалар уйи учун 6 та вагон ажратишди. Шу вагонларга ўтириб, йўлга тушишди. Поезд Житомир томон юрди. Оқшом Новая Сергеевка темир йўл бекатига етиб келишди. Шу пайт осмонда душман самолётлари пайдо бўлиб, темир йўл бекатига бомбалар ёғдира бошлади. Бир бомба болалар тушган поезд билан ёнма-ён турган юк поезди вагони устига келиб тушди. Бу вагонга ўқ-дори ортилган экан, кучли портлаш рўй бериб, олов терак баравар баландликка кўтарилди.\nТарбиячилар болаларни олиб, яқин жойдаги ўрмонга қочишди.\nБолалар ўрмонга киргач, орқадан бир темирйўлчи келиб: «Шу ерда эрталабгача қимирламай ётинглар», — деди.\nБир маҳал ёмғир савалай бошлади. Ўрмон яқинида ўрилиб, боғ-боғ қилиб қўйилган буғдой поялари бор экан. Шулардан олиб келиб, капалар қуришди. Болалар тонг отгунча шу капалар ичида айқаш-уйқаш бўлиб ётишди.\nЭрталаб темир йўл бекатига қайтиш ҳақида буйруқ бўлди. Келиб кўришса, вагонлар ўқлардан илма-тешик бўлиб кетибди. Яна йўлга тушишди. Икки кундан сўнг Ростов-Донга, яна бир кун йўл юргач, Сталинградга етиб келишди. Бироқ бу шаҳарда болаларга жой топиб беришолмади. Кейин Астраханга боришди. Бу ерда Волга дарёси Каспий денгизига қуйиладиган, икки томони сув бўлган Икраяно деган хушманзара жойда 14-болалар уйини ташкил этишди.\nКўп ўтмай, Худойберган Иброҳимов фронтга кетди. Жонти Исмоиловни бир қўли ногирон бўлгани учун фронтга олишмади. У Ўрта Осиёнинг турли шаҳар ва қишлоқларига хат ёзиб, етим болаларнинг қариндош-уруғларини қидира бошлади. Шу тарзда бир йилда йигирма саккиз боланинг қариндошларини топди. Эндиликда бу болаларни ўз қариндошларига олиб бориб топшириш керак эди. Жонти акага йўл ҳозирлигини кўришга рухсат беришди. 28 бола учун 20 килограмм ун, 10 килограмм гуруч, 20 килограмм қанд, 2 минг сўм пул беришди.\nБолалар уйида Николенко деган, немис тилидан дарс берадиган аёл бор эди. У ҳар бир бола ҳисобига биттадан ароқ олишни маслаҳат берди.\n— Ароқнинг нима кераги бор?— деди Жонти ака ҳайрон бўлиб.\n— Оғир шароитда олис йўлга отланаяпсиз, асқатиши мумкин.\nЖонти ака Николенконинг айтганини қилди. Улар Астрахандан Самарагача кемада бориб, у ёғига Тошкентга борадиган поездга ўтиришлари керак эди. Кемага ўтириш учун дарё портига келишганда, радиокарнай орқали эълон эшиттирилди:\n— Куйбишевга (Самара) дарё орқали бориш хавфли бўлганлиги учун бу рейс қолдирилди. Шу боис, Куйбишевга борадиганлар патталарини Бокуга борадиган кемага алмаштиришсин.\nЙўловчилар патталарини Бокуга борадиган кемага алмаштиришди. Орадан икки соатча ўтгач, «Туркманистон» ҳарбий кемаси йўлга тушди. Икки кунда Бокуга етиб келишди. Бу ердан Красноводскка ўтиш керак эди. Лекин паромга патта олиш қийин бўлди. Шунда Жонти акага ароқ иш берди.\nКечқурун паромга ўтириб, эрталаб Красноводскка етиб келишди, Красноводск худо қарғаган жой экан, бу ерда на бир салқин жой, на бир сув топиб бўларди. Темир йўл бекати эса фронтдан майиб-мажруҳ бўлиб қайтган, туғилиб-ўсган шаҳарлари, қишлоқларини ташлаб, жон сақлаш учун Ўрта Осиёга йўл олган кишиларга тўла эди. Меҳмонхона у ёқда турсин, дастлабки куни ҳатто перрондан ҳам жой топиб бўлмади, фақат эртаси куни перрондан жой топилди. Тошкентга ҳафтада бир марта поезд бўлар экан, патта йўқ эди.\nЖонти ака темир йўл бошлиғи қабулига борди, лекин унинг эшиги берк эди. Унинг хонасида қай пайт бўлиши тўғрисида ҳеч ким аниқ бир гап айтмади. Фақат бир йўловчи бекат бошлиғи ресторанда, қайси столда ўтирганлигини, афти-ангори қандай одамлигини айтди. Жонти ака ресторанга кириб, ўша одамга яқинлашди-да:\n— Ваалайкум ассалом!\n— Сиз темир йўл бекати бошлиғи Омондурдиев бўласизми?\nЖонти аканинг ҳафсаласи пир бўлиб орқасига қайтди. Шунда бир одам бекат бошлиғи ўз хонасига орқа деразадан тушиб ишлаётганлигини айтди.\nЖонти ака бино ортига ўтиб, бошлиқ деразасини пойлади. Бир маҳал дераза очилиб, ичкаридан ресторандаги одам тушди. Жонти ака ҳеч нарсани билмагандай унга яқинлашди.\n— Мен ўттиз нафар етим болани Астрахандан Тошкентга олиб кетяпман, патта керак.\n— Патта йўқ. Биз биринчи навбатда фронтдан қайтган ярадорларни жўнатишимиз керак.\n— Бир иложини қилинг, йўл учун олган озиқ-овқатимиз тугаяпти.\n— Ҳеч иложи йўқ.\n— Мен қуруқ илтимос қилаётганим йўқ, сизга аталган совғам бор.\n— Нима совға экан?\n— Тўрт шиша ароқ, бир кило чой бераман.\n— Бориб совғангни олиб кел.\nЖонти ака Бокудан «керак бўлиб қолар» деб чой олган эди. Шу чойдан бир килограмини, тўрт шиша ароқни картон қоғозга чиройли қилиб ўраб, бошлиқнинг орқа «эшиги»дан узатди. У дарҳол ўттизта паттага қоғоз қилиб берди.\nЖонти ака суюниб, кассага борди. Лекин кассир айтган пулни эшитиб, капалаги учиб кетди. Ёнидаги пул паттанинг ярим баҳосига ҳам етмас эди.\nЖонти аканинг боши қотиб, яна орқа эшикдан мўралаб, бошлиққа аҳволни тушунтирди.\n— Ёрдам қилинг, жон ака, яна ароғим бор, бераман.\n— Етимлар орасида туркман болалар ҳам борми?\n— Ўшаларни олгин-да, Красноводск вилояти партия қўмитасининг биринчи котиби Ортиқовнинг олдига боргин, у яхши одам, ёрдам қилади. Фақат болаларга тайинлаб қўй, Ортиқовнинг олдига киришганда йиғлайверишсин. Яна адашиб, иккинчи котиб Макаровнинг олдига кириб юрманглар, у ёрдам қилмайди.\nЖонти ака болаларни эргаштириб, обкомга борди. Бир қабулхонада ўн бешга яқин одам ўтирган экан, Ортиқовнинг хонаси шу бўлса керак, деб болалар билан ичкарига тикка кириб кетаверди. Узун стол тўрида семиз, малласочли киши ўтирарди. Жонти ака унга ўзини таништириб, ёрдам беришни илтимос қилди.\n— Йўлкирага берилган пулни ичиб тугатиб, энди бизга ялиниб келдингми?! Чиқ хонадан, сендайларга ёрдам йўқ!\nЖонти ака ноилож орқага қайтди. Бўлган воқеани Омондурдиевга айтган эди, у:\n— Мен Макаровнинг олдига кирмагин демабмидим, ўшанга рўпара бўлибсан-да, — деди. Кейин бир оз ўйланиб туриб, қўшимча қилди: — Мен Ортиқовга қўнғироқ қиламан, эртага қабулига борасан.\nОртиқов Жонти акани яхши кутиб олди. «Эвакуация пункти орқали жўнатилсин», — деб қоғоз ёзиб берди. Шундай қилиб, етим болалар Тошкентга текинга кетадиган бўлишди.\nБолаларга яшил, кичкина 208-вагонни беришди. Шу вагонда йўлга тушишди. Темир йўл қатнови жуда тиғиз эди. Биринчи навбатда фронтга юк олиб бораётган поездларга йўл беришарди. Шу боисдан бекат ва разъездларда узоқ вақт туриб қолишарди.\nТошкентга бир ҳафтада етиб келишди. Йўлда овқатлари қолмай, Астрахандан олинган ароқнинг қолган қисмини, Бокудан олинган чойни бекатларда совунга, совунни эса нонга алмаштириб, манзилга бир амаллаб етиб келишди.\nТошкентда Жонти ака болаларни вокзалга қўйиб, ўзи республика Маориф вазирлигига бориб, вазир Муҳаммаджон Йўлдошев билан учрашди. У вазирга Украинадан ота-онаси ўртаосиёлик бўлган етим болаларни олиб келганлигини, эндиликда болаларни уй-уйига етказиб қўйиш учун маблағи ҳам, кучи ҳам қолмаганлигини айтди. Вазир раҳмат дегач, тайинлади: «Болаларни вокзалдаги эвакуация пунктига топширинг-да, майли, кейин уйингизга боринг».\nЖонти ака вазир айтганини қилди. 28 нафар боладан фақат биттасини — етти ёшли Сония Қозоқовани ўзи билан Туркистонга олиб кетди. Жонти ака бу қизнинг Туркманистонда яшайдиган акалари билан боғланганида улар: «Сиз Ўзбекистонга келгач, бизга хабар беринг, синглимизни бориб олиб келамиз», дейишган эди. Жонти ака Туркистонга боргач, Сониянинг акаларига бир неча марта хат ва телеграмма юборди, лекин улардан дарак бўлмади. Шундан кейин бу қизни Жонти аканинг акаси Ирисмат Исмоилов ўзига фарзанд қилиб олди. Қизнинг исмини Хумор, фамилиясини Исмоилова қилиб ўзгартирди. Вояга етгач, турмушга берди. Ҳозир Хумор Исмоилова ҳаёт, олти фарзанднинг онаси, Туркистон шаҳрида, Пионерская кўчасидаги 35-уйда яшайди (вафот этган бўлиши ҳам мумкин).\nЖонти ака урушдан кейинги йилларда Новая Маячкадаги болалар уйида тарбияланган болаларнинг бир қисмини қидириб топиб, учрашди. Улар ҳозир яхши ва ёмон кунларда ўз устозларини йўқлаб туришади. Тошкент шаҳар Юнусобод тумани, Киев кўчасидаги Жонти ака яшайдиган хонадон бу кишилар учун қадрдон масканга айланган. Булар асакалик Саъдулла Мирзоидов, тошкентлик Раҳимжон Долимов, чинозлик Нуъмон Ҳамидов, ригалик Сотқиной Отақулова ва бошқалардир.


“Лион” дарвозабони петарданинг портлаши оқибатида кар бўлиб қолди\n19:00 / 05.12.2016\nФранциянинг “Лион” футбол клуби дарвозабони Антони Лопеш эшитиш қобилияти билан боғлиқ муаммолар сабаб икки ҳафтани ўтказиб юборади. Футболчида шикастланган қулоқ оғирлиги келиб чиққан бўлиб, бунга Мецдаги стадион трибунасидан отилган петарда сабаб бўлган.\nШифокорларнинг ваъда қилишича, эшитиш қобилияти икки ҳафтадан сўнг тикланади. Бироқ бу вақт давомида португалиялик ўйинларда ҳам, машғулотларда ҳам қатнаша олмайди.\nҲодиса шанба кунги "Мец" – "Лион" учрашувида рўй берди. Меҳмонлар дарвоза майдончасига петарда ташлаб юборилгач, у Лопешга жуда ҳам яқин ерда портлаб кетган. Дарвозабон бу вақт давомида майдонда ётган – тиббиёт ходимлари унга ёрдам кўрсатишаётган эди.\nҲакам учрашувни дарҳол тўхтатиб жамоаларни ечиниш хонасига бошлаб кетди. Бу вақт “Мец” 1:0 ҳисобида ғалаба қозонаётган эди. Ҳодиса Франция футбол Федерацияси томонидан кўриб чиқилади.\nФранция Лига 1 Лион Мец\n“Осер” футболчилари бир-бирлари билан уришиб кетганлари учун майдондан четлатилдилар (видео)\nФранцияда Саудия Арабистони қироли қизини ҳибсга олишга рухсат берилди – ОАВ\nАҚШнинг савдо чекловларидан барча давлатлар зарар кўради – Франция президенти\nЕвропа АҚШга ўз кучини кўрсатиб қўйиши керак - Франция\nЎзбекистон Олий суди делегацияси Францияга борди


Ўғирлик бухгалтер нигоҳида | NORMA.UZ\nЎғирлик бухгалтер нигоҳида\nКорхонада моддий бойликларнинг йўқолганлиги аниқланди. Раҳбарият зарарларни ҳисоблаш билан банд бўлган бир пайтда бухгалтер ҳодисани тўғри расмийлаштириши зарур. Буни қандай амалга ошириш лозимлиги ҳақида эксперт Ольга Шабанова гапириб берди.\n– Ольга Павловна, биринчи навбатда нима қилиш керак?\n– Энг аввало ички ишлар органларига мурожаат қилиш лозим. Тергов тадбирлари ўтказилгандан кейин ўғирлик содир этилган бинода бўлган барча мол-мулк инвентарланишини ташкил этиш зарур. У 19-сон БҲМС «Инвентарлашни ташкил этиш ва ўтказиш»га (АВ томонидан 2.11.1999 йилда 833-сон билан рўйхатдан ўтказилган) мувофиқ амалга оширилади. Бунинг учун, қоидага кўра, раҳбарнинг буйруғи чиқарилади, унда инвентарлаш комиссиясининг таркиби, инвентарланадиган мол-мулк, хатловдан ўтказиш бошланадиган ва тугатиладиган саналар кўрсатилади.\nИнвентарлаш комиссияси таркибига қуйидагилар киритилади:\nкорхона маъмурияти вакиллари;\nбошқа мутахассислар (муҳандислар, иқтисодчилар, техниклар ва ҳ.к.).\nАниқланган ва ҳисобланган қимматликлар тўғрисидаги маълумотлар инвентарлаш рўйхатлари ва далолатномаларига (19-сон БҲМСга 8–11-иловалар шакллари) киритилади, улар камида 2 нусхада тузилиб, инвентарлаш комиссиясининг барча аъзолари томонидан имзоланади. Моддий жавобгар шахслар рўйхатда қайд этилган барча қимматликлар уларнинг ҳозирлигида текширилганлиги, масъул сақлашга қабул қилинганлиги ва комиссияга нисбатан даъволари йўқлиги ҳақида тилхат берадилар. Инвентарлаш тугагандан кейин рўйхатлар қимматликларнинг ҳақиқатдаги қолдиқларини ҳисоб маълумотлари бўйича қолдиқлар билан солиштириш учун бухгалтерияга берилади.\nБухгалтерия инвентарлаш рўйхатларидаги барча ёзувлар тўғрилигини синчковлик билан текшириши керак. Нархлар, таксировка, ҳисоб-китоблар ва шу кабилардаги хатолар комиссиянинг барча аъзоларига имзо қўйдириб тузатилади.\nИнвентарлаш комиссияси қимматликларнинг камомади ва ортиқчаси юзага келиши сабабларини белгилайди, айбдор ва жавобгар шахсларни аниқлайди, улар тафовутлар сабабини комиссияга ёзма равишда тушунтирадилар. Инвентарлаш комиссиясининг хулосалари, таклифлари ва қарорлари баённома билан расмийлаштириб, корхона раҳбари томонидан тасдиқланади.\n– Зарарлар бухгалтерия ҳисобида қандай акс эттирилади?\n– Инвентарлаш натижалари ой тугагандан кейин ҳисобда акс эттирилади. Зарарлар суммаси ўғирланган мол-мулкка қараб ҳисобланади. Агар бу асосий воситалар бўлса, йўқотишлар молиявий натижага тенглаштирилади, агар товарлар ёки материаллар бўлса, уларнинг ҳақиқий қиймати олинади. 5910-счётнинг дебети ва 10, 29, 50-счётларнинг кредити бўйича ёзув қайд қилинади. Камомад суммаси айбдор топилиши ёки топилмаслиги факти билан белгиланадиган муайян манбалар ҳисобига уни қоплаш учун асос пайдо бўлгунга қадар 5910-счётда ҳисобга олинади.\nАгар ҳуқуқбузар топилмаса, камомад суммаси 9430-счётнинг дебети ва 5910-счётнинг кредити бўйича ҳисобдан чиқарилади. Агар айбдор топилса ва бу ташкилот ходими бўлса, ўғирланган бойликнинг қиймати унинг ҳисобидан компенсация қилинади. Буни қуйидаги проводкалар билан акс эттириш зарур:\n4730 дебети, 5910 кредити – зарар айбдор ҳисобидан ҳисобдан чиқарилганда;\n50 дебети, 4730 кредити – зарар суммаси айбдор томонидан кассага тўланганда;\n6710 дебети, 5910 кредити – агар иш ҳақидан чегириб қолинса.\nАйбдорлар аниқланганда қимматликлар ўғирлангани туфайли йўқотишлар айбдор шахслар ҳисобидан қопланади. Бунда қопланиши лозим бўлган сумма шикастланган ёки ўғирланган қимматликларнинг бозор қиймати бўйича белгиланади.\nАгар кам чиққан товар-моддий бойликларнинг бозор қиймати (ундирув суммаси) уларнинг ҳақиқий (баланс) қийматидан юқори бўлса, олинган даромад суммаси бошқа даромадларга киритилади (Солиқ кодексининг 132-моддаси) ва қуйидагича солиқ солинади:\nфойда солиғи (Солиқ кодексининг 128 ва 129-моддалари);\nасосий фаолият тури ставкаси бўйича ЯСТ (Солиқ кодексининг 353 ва 355-моддалари).\nАгар ундирув суммаси кам чиққан товар-моддий бойликларнинг ҳақиқий қийматидан паст бўлса, уларнинг камомадидан кўрилган зарар суммаси фойда солиғини ҳисоб-китоб қилишда чегирилмайди (Солиқ кодексининг 147-моддаси 23-банди).\nШунингдек, тегишинча моддий жавобгар қоровуллар кўрсатилган ҳолда имзоланган шартномалар мавжуд бўлган тақдирда зарарларни қўриқлаш хизматидан ундириб олиш мумкин.\n– Табиий камайиш меъёрларини ҳисоблаб чиқаришда нимага эътибор бериш лозим?\n– Табиий камайиш меъёрлари фақат камомад ҳақиқатда аниқланганда қўлланилиши мумкин. Бунда камайиш меъёрлари фақат қайта навларга ажратиш бўйича қимматликлар камомади ҳисобга олингандан кейин қўлланилади. Қайта навларга ажратиш бўйича ҳисобга олингандан кейин камайиш меъёрлари фақат ҳақиқий камомади ортиқчаси билан қопланмаган қимматликларга нисбатан қўлланилади. Фақат:\nбиргина текширилаётган давр учун;\nбиргина моддий жавобгар шахсда;\nбиргина номдаги, айнан бир хил миқдордаги товар-моддий бойликларга нисбатан қайта навларга ажратиш бўйича ҳисобга олишга истисно тариқасида йўл қўйилади.\nҚайта навларга ажратиш аниқланган тақдирда моддий жавобгар шахс инвентарлаш комиссиясига қайта навларга ажратиш сабаблари батафсил баён қилинган тушунтиришни тақдим этиши шарт.\nАгар қайта навларга ажратишни ҳисобга олишда кам чиққан қимматликлар қиймати ортиқча чиққан қимматликлар қийматидан юқори бўлса, қийматдаги фарқ айбдор шахслар ҳисобига ёзилади. Агар қайта навларга ажратиш айбдорлари аниқланмаган бўлса, фарққа табиий камайиш меъёрларидан ортиқча йўқотишлар сифатида қаралади ҳамда ишлаб чиқариш харажатлари ва давр харажатларига ҳисобдан чиқарилади. Агар моддий жавобгар шахслар айбисиз содир бўлган қайта навларга ажратиш бўйича ҳисобга олишдан кейин камомад қопланмаса, ушбу камомадга табиий камайиш меъёрлари қўлланилади. Бунда инвентарлаш комиссияси баённомасида айбдор шахслар ҳисобига ёзилмаган қайта навларга ажратиш бўйича фарқ сабаблари тўғрисида тўлиқ тушунтириш берилиши керак.\n– Ўғирлик солиқ ҳисобида қандай акс эттирилади?\n– Инвентарлаш натижасида аниқланган, табиий камайиш меъёрлари доирасидаги товар-моддий захиралар камомади суммаси, шунингдек, агар камомад айбдорлари белгиланмаган бўлса ёки моддий жавобгар шахслардан ундириш имконияти мавжуд бўлмаса, уни ҳисобдан чиқариш тўғрисида қарор қабул қилинган ҳисобот даврида бошқа операцион харажатларга (9430-счёт) киритилади.\nВаколатли орган ёки солиқ тўловчи томонидан белгиланган табиий камайиш меъёрларидан ортиқча товар-моддий захиралар камомадидан кўрилган зарар суммаси фойда солиғини ҳисоблаб чиқаришда солиқ солинадиган базадан чегирилмайди (Солиқ кодексининг 147-моддаси 23-банди). Белгиланган меъёрлар доирасидаги камомад фойда солиғини ҳисоблаб чиқаришда солиқ солинадиган базадан чегирилади (Солиқ кодексининг 142-моддаси 8-банди, 141-моддаси). Кўрилган зарар суммаси ягона солиқ тўловини ҳисоблашда инобатга олинмайди.\n– Ўғирликда қўшилган қиймат солиғини тиклаш ёки ҳисоблаб ёзиш керакми?\n– Кам чиққан товар-моддий захиралар бўйича илгари ҳисобга олинган қўшилган қиймат солиғи тузатиш киритиш заруратига сабаб бўлган ҳолат юзага келган солиқ даврида ҳисобга олишдан чиқарилади (тузатиш киритилади) (Солиқ кодексининг 220-моддаси). Агар товар-моддий қимматликлардан йўқотишлар ваколатли орган ёки солиқ тўловчи томонидан белгиланган камайиш меъёрларидан ошмаса, ҚҚСга тузатиш киритилмайди.\n– Акциз солиғини ҳисоблашда нимани назарда тутиш зарур?\n– Кам чиққан товар-моддий захиралар бўйича акциз солиғи таннархга киритилади, чунки бюджетга тўланиши лозим бўлган акциз солиғини аниқлашда чегириб ташланмайди (4-сон БҲМС «Товар-моддий захиралар»нинг 13-банди, Солиқ кодексининг 237-моддаси).\n– Суҳбатимиз якунида бошловчи ходимларга нималарни тавсия қилган бўлардингиз?\n– Ишдаги ҳар қандай вазиятда ўзингизни дадил тутишингиз учун таълим олганингиз маъқул. «Norma» профессионал ривожланиш маркази кенг кўламли курслар ва семинарларни таклиф этади, сиз у ерда амалий бухгалтерия бўйича барча саволларга жавоб олишингиз мумкин. Ва, албатта, ҳар бир бухгалтерда «Амалий бухгалтерия» тизимининг электрон версияси ўрнатилган бўлиши лозим.


107-сон 07.02.2019. Ўзбекистон Республикаси Ички ишлар вазирлигининг ихтисослаштирилган мактаб-интернати фаолиятини ташкил этишга доир қўшимча чора-тадбирлар тўғрисида\nЎзбекистон Республикаси Ички ишлар вазирлигининг ихтисослаштирилган мактаб-интернати ўқувчилари овқатланиш тизимини аутсорсинг шартларида ташкил этиш тартиби тўғрисида НИЗОМ\n2-боб. Аутсорсерни танлаш, шартнома тузиш ва ҳисоб-китобларни амалга ошириш\n3-боб. Аутсорсерга қўйиладиган талаблар\n5-боб. Аутсорсер томонидан буюртмачининг мол-мулки ва моддий-техник воситаларидан фойдаланиш\n6-боб. Аутсорсинг хизмати кўрсатилиши юзасидан мониторингни амалга ошириш\nАутсорсерни танлаш, шартнома тузиш ва ҳисоб-китобларни амалга ошириш СХЕМАСИ\nЎзбекистон Республикаси Ички ишлар вазирлигининг ихтисослаштирилган мактаб-интернати фаолиятини самарали ташкил этиш, шу жумладан, ўқувчиларнинг овқатланиш тизимини янада такомиллаштириш мақсадида Вазирлар Маҳкамаси қарор қилади:\n1. Ўзбекистон Республикаси Ички ишлар вазирлигининг 2018/2019 ўқув йилидан бошлаб озиқ-овқат маҳсулотларини ташиш ва етказиб бериш харажатларини мақбуллаштириш, табиий камайиш нормалари доирасида нобудгарчиликларни энг кам даражага келтириш, таом турларини хилма-хиллаштириш ва овқат тайёрлаш сифатини яхшилаш мақсадида Ўзбекистон Республикаси Ички ишлар вазирлигининг ихтисослаштирилган мактаб-интернати ўқувчиларининг овқатланишини аутсорсинг шартларида ташкил этиш тўғрисидаги таклифига розилик берилсин.\n2. Ўзбекистон Республикаси Ички ишлар вазирлигининг ихтисослаштирилган мактаб-интернати ўқувчилари овқатланиш тизимини аутсорсинг шартларида ташкил этиш тартиби тўғрисида низом иловага мувофиқ тасдиқлансин.\nЎзбекистон Республикаси Ички ишлар вазирлиги сўрови бўйича озиқ-овқатларнинг амалдаги ўртача бозор нархлари тўғрисидаги маълумотлар тақдим этилишини;\n4. Вазирлар Маҳкамасининг «Ўзбекистон Республикаси Ички ишлар вазирлигининг ихтисослаштирилган мактаб-интернати фаолиятини ташкил этиш чора-тадбирлари тўғрисида» 2018 йил 19 июндаги 459-сон қарорининг 1-бандига қуйидаги мазмундаги олтинчи хатбоши қўшилсин:\n«Ўзбекистон Республикаси Ички ишлар вазирлиги ҳузуридаги собиқ Ҳарбийлаштирилган махсус мактаб-интернатнинг амалдаги 6 — 9-синф ўқувчилари ихтисослаштирилган мактаб-интернат ўқувчилари учун белгиланган ҳуқуқ ва имтиёзлар асосида ўқишни давом эттирадилар».\n6. Мазкур қарорнинг бажарилишини назорат қилиш Ўзбекистон Республикаси Бош вазирининг ўринбосари А.А. Абдухакимов ва ички ишлар вазири П.Р. Бобожонов зиммасига юклансин.\nВазирлар Маҳкамасининг 2019 йил 7 февралдаги 107-сон қарорига\nЎзбекистон Республикаси Ички ишлар вазирлигининг ихтисослаштирилган мактаб-интернати ўқувчилари овқатланиш тизимини аутсорсинг шартларида ташкил этиш тартиби тўғрисида\n1. Ушбу Низом Ўзбекистон Республикаси Ички ишлар вазирлигининг ихтисослаштирилган мактаб-интернати (кейинги ўринларда мактаб-интернат деб аталади) ўқувчиларининг овқатланишини аутсорсинг шартларида ташкил этиш тартибини белгилайди.\nаутсорсинг — буюртмачининг ўқувчиларини овқатлантириш вазифасини шартнома асосида аутсорсерга ўтказиш;\nаутсорсер — шартнома асосида буюртмачига аутсорсинг хизмати кўрсатувчи юридик шахс;\nбуюртмачи — Ўзбекистон Республикаси Ички ишлар вазирлигининг ихтисослаштирилган мактаб-интернати.\n3. Мактаб-интернат ўқувчилари Ўзбекистон Республикаси Ички ишлар вазирлиги (кейинги ўринларда Ички ишлар вазирлиги деб аталади) томонидан Молия вазирлиги ва Соғлиқни сақлаш вазирлиги билан келишилган ҳолда тасдиқланган нормалар асосида овқат билан таъминланади.\n4. Мактаб-интернат ўқувчиларини овқатлантириш қуйидагиларни ўз ичига олади:\n5. Аутсорсинг хизмати буюртмачининг тасдиқланган харажатлар сметаси доирасида бюджет маблағлари ҳисобидан молиялаштирилади.\n6. Аутсорсер ходимларининг буюртмачига тегишли ҳудудга белгиланган тартибда олдиндан тақдим этилган рўйхат асосида киришига рухсат берилади.\n8. Аутсорсер қонун ҳужжатларига мувофиқ танланади. Аутсорсерни танлаш, шартнома тузиш ва ҳисоб-китобларни амалга ошириш иловадаги схемага мувофиқ амалга оширилади.\nумумий овқатланиш соҳасида камида уч йил фаолият кўрсатган бўлиши;\n10. Аутсорсинг хизмати кўрсатиш бўйича шартнома буюртмачи ва аутсорсер ўртасида календарь йил учун ёзма шаклда уч нусхада тузилади.\nШартномада мактаб-интернат ўқувчиларининг сони, бир нафар овқатланувчи учун тасдиқланган нормалардаги кунлик озиқ-овқат қиймати, календарь куни ва жами йиллик сумма акс эттирилади.\n11. Буюртмачи Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликларидан озиқ-овқатларнинг амалдаги ўртача бозор нархлари тўғрисидаги маълумотларни сўраб олади.\n12. Бир нафар овқатланувчи учун кунлик озиқ-овқат маҳсулотларининг ўртача нархи озиқ-овқат маҳсулотларининг ўртача бозор нархларидан келиб чиққан ҳолда буюртмачи томонидан аниқланади ва Ўзбекистон Республикаси Молия вазирлиги билан келишилади.\n13. Аутсорсинг хизматига ҳақ тўлаш шартнома имзоланадиган ойда мактаб-интернат ўқувчилари учун кунлик озиқ-овқат маҳсулотларининг ўртача нархи ва аутсорсернинг харажатлари (солиқлар, ходимларнинг иш ҳақи, транспорт хизматлари, асбоб-ускуналарни таъмирлаш, улардан фойдаланиш ва бошқаларни) ҳамда уларга нисбатан 20 фоизгача устама ҳисобга олинган ҳолда буюртмачи томонидан белгиланади.\n14. Кўрсатилган хизматлар ҳисоб-китоби шартнома ойлик суммасининг 15 фоизи миқдорида олдиндан, 85 фоизи ҳақиқатда кўрсатилган хизматлар суммасидан келиб чиқиб ҳар 10 кунда, якуний ҳисоб-китоб эса — кейинги ойнинг 5 санасига қадар амалга оширилади.\n15. Мактаб-интернат ўқувчиларини овқатлантириш бўйича ҳисобга киритишда ёки ҳисобдан чиқаришда ҳисоб-китоблар белгиланган кунлик норма суммасига нисбатан қуйидагича амалга оширилади:\nнонушта учун — 20 %;\nиккинчи нонушта учун — 20 %;\nтушлик учун — 40 %;\nкечки овқатланиш учун — 20 %.\n16. Аутсорсинг хизматлари асосида овқат билан таъминлаш қонун ҳужжатларида белгиланган хавфсизлик техникаси ва ёнғин хавфсизлиги, меҳнат муҳофазаси ҳамда санитария қоидалари, нормалари ва гигиена нормативларига риоя қилинган ҳолда амалга оширилиши лозим.\n17. Аутсорсер томонидан фойдаланиладиган озиқ-овқат маҳсулотлари тегишли сертификатлар билан тасдиқланиши, шунингдек, халқаро ва миллий стандартлар талабларига жавоб бериши шарт.\n18. Озиқ-овқат маҳсулотларини белгиланган тартибда сақлаш қоидаларига риоя этилиши бўйича жавобгарлик аутсорсерга юкланади.\n19. Аутсорсер ходимлари:\nсифатли озиқ-овқат маҳсулотларини қабул қилиши, уларни тўғри сақлаши ва белгиланган нормалар асосида сарфлаши;\nбелгиланган нормалар асосида таом тайёрлаш технологиясига қатъий амал қилиши, ортиқча исрофгарчиликка йўл қўймаслиги;\nозиқ-овқат тайёрлаш ва хизмат кўрсатиш жараёнида санитария қоидалари, нормалари ва гигиена нормативларига риоя этиши;\nошпазлик соҳасида зарур билим ва кўникмаларга эга бўлиши ҳамда ўз малакасини доимий равишда ошириб бориши зарур.\n20. Аутсорсер қуйидаги ҳуқуқларга эга:\nмактаб-интернат ўқувчиларининг сони ва овқатланиш жадвалини белгиланган тартибда олиш;\nмактаб-интернат ўқувчиларининг озиқ-овқат таъминотини узлуксиз, шу жумладан, зарурат бўлганда, дам олиш ва байрам кунлари ҳамда дала шароитида амалга ошириши;\nдала шароитида кўчма ошхона фаолиятини тўлиқ ташкил этган ҳолда, мактаб-интернат ўқувчиларининг озиқ-овқат таъминотини амалга ошириши;\nаутсорсинг хизматини кўрсатишда хавфсизлик техникаси, ёнғин хавфсизлиги, меҳнат муҳофазаси ҳамда санитария қоидалари, нормалари ва гигиена нормативларига қатъий риоя этиши;\n22. Буюртмачи қуйидаги ҳуқуқларга эга:\nаутсорсерга мактаб-интернат ўқувчиларининг сонини ва уларнинг овқатланиш жадвалини ўз вақтида тақдим этиши;\n24. Аутсорсерга вақтинчалик фойдаланишга бериладиган ошхона биносига қўйиладиган асосий талаблар қуйидагилар ҳисобланади:\nетарли ўринга эга бўлган, технологик жиҳозлар билан таъминланган, техник ҳолати белгиланган нормаларга мос бўлган овқатланиш биносининг мавжудлиги;\n25. Ошхонанинг ишлаб чиқариш хоналари, асбоб-ускуналари, идиш-товоқлари ва мебеллари ижара шартномаси асосида ҳамда тегишли қабул қилиш-топшириш далолатномаси (кейинги ўринларда далолатнома деб аталади) расмийлаштирилган ҳолда, «ноль ставка» бўйича аутсорсерга вақтинчалик фойдаланишга берилади.\nДалолатнома буюртмачининг комиссияси ва аутсорсер томонидан имзоланади.\n26. Аутсорсерга кўрсатилган коммунал хизматлар қиймати буюртмачига ажратилган бюджет маблағлари доирасида қопланади.\n27. Аутсорсинг хизмати кўрсатилиши юзасидан мониторинг буюртмачи ташкил этадиган комиссия (кейинги ўринларда комиссия деб аталади) томонидан амалга оширилади.\nаутсорсинг хизмати кўрсатилиши юзасидан доимий мониторинг олиб боради, жумладан мактаб-интернат ўқувчилари ўртасида сўровномалар ўтказади;\nошхона ва омборларда санитария қоидалари, нормалари ва гигиена нормативларига риоя қилиниши ҳамда эпидемияга қарши тадбирлар бажарилишига риоя қилишнинг бузилиши ҳолатларини бартараф этиш чораларини кўради;\nтайёр озиқ-овқатнинг белгиланган кунлик нормаларга мос бўлишини ҳамда сифатини ўрганади, зарур ҳолатларда четдан мутахассислар жалб этади.\n29. Комиссия томонидан ўтказилган ўрганиш натижалари алоҳида юритиладиган журналда қайд этиб борилади.\n30. Ушбу Низомда назарда тутилган талабларнинг бузилиши буюртмачи ва аутсорсернинг тузилган шартномани белгиланган тартибда бекор қилишига асос бўлади.\nЎзбекистон Республикаси Ички ишлар вазирлигининг ихтисослаштирилган мактаб-интернати ўқувчилари овқатланиш тизимини аутсорсинг шартларида ташкил этиш тартиби тўғрисида низомга\nАутсорсерни танлаш, шартнома тузиш ва ҳисоб-китобларни амалга ошириш\nЎзбекистон Республикаси Ички ишлар вазирлигининг ихтисослаштирилган мактаб-интернати\nҚонун ҳужжатларига мувофиқ аутсорсерни танлайди.\nЎзбекистон Республикаси Ички ишлар вазирлигининг ихтисослаштирилган мактаб-интернати ва аутсорсер\nКалендар йил учун аутсорсинг хизмати кўрсатиш бўйича шартномани тузади.\nҲар йили 1 январга қадар\n1. Тошкент шаҳри ҳокимлигидан озиқ-овқат маҳсулотларининг амалдаги ўртача бозор нархлари тўғрисидаги маълумотларни сўраб олади.\n2. Озиқ-овқат маҳсулотларининг ўртача бозор нархларидан келиб чиққан ҳолда бир нафар овқатланувчи учун кунлик озиқ-овқат маҳсулотларининг ўртача нархини аниқлайди.\n3. Аутсорсинг хизматига тўланадиган нархни белгилайди.\nҲар ойнинг 30-санасига қадар\nКўрсатилган хизматлар учун ҳақ тўлашни амалга оширади:\n15 фоиз миқдорида;\n85 фоиз миқдорда ҳақиқатда кўрсатилган хизматлар суммасидан келиб чиқиб;\nкейинги ойнинг 5 санасига қадар.\n(Қонун ҳужжатлари маълумотлари миллий базаси, 08.02.2019 й., 09/19/107/2588-сон)


Ўзбекистонликлар Божхона иттифоқига қўшилиш тарафдори\nҚозоғистонлик рассом Сабит Курманбековнинг Божхона иттифоқи мавзусидаги карикатураси.\nЎзбекистонликларнинг 77 фоизи ўз мамлакатининг Россия етакчилигидаги Божхона иттифоқига қўшилиши тарафдори. EDB - Евроосиё Тараққиёт Банки ҳамда Интеграция тадқиқотлари маркази ўтказган сўнгги сўров натижалари шуни кўрсатмоқда.\nСобиқ Совет маконидаги Божхона иттифоқига кирмаган тўққиз мамлакат орасида мазкур бирлашмага қўшилиш тарафдорлари Ўзбекистонда кўпчиликни ташкил этади.\n- Ўтказилган сўнгги сўров Божхона иттифоқига қўшилиш тарафдорлари Марказий Осиёда энг кўп эканини кўрсатмоқда. Ўзбекистонликларнинг 77 фоизи, тожикистонликларнинг 75 фоизи, қирғизистонликларнинг 72 фоизи ўз мамлакатларининг қўшни давлатлар билан ягона иқтисодий маконда бўлиш истагини билдирган, - дейди Евросиё Тараққиёт Банкининг Москвадаги идораси матбуот вакили.\nИттифоққа аъзолик мамлакатларга ўзида ишлаб чиқарилган товарларнинг чегараоша эркин олиб ўтилиши имконини беради.\nЛекин, Божхона иттифоқига аъзо бўлган Россия-Қозоғистон ва Росссия-Беларус ўртасида божхона фаолиятини соддалаштириш, бу давлатлар орасидаги божхона постларини бекор этиш бўйича зиддиятлар ҳамон сақланиб қолмоқда.\nМутахассисларга кўра, Божхона иттифоқига аъзолик мамлакатлар учун бир неча миллиард долларлик фойда келтириши мумкин.\nШунга қарамай, Москва Собиқ Иттифоқ мамлакатларини Россия, Беларус ва Қозоғистонни ўз ичига олувчи Божхона иттифоқига киришга ундаб келади.\nАрманистон президенти Серж Саркисян шу ой бошида ўз мамлакатининг Божхона иттифоқига қўшилишини эълон қилган.\nҚирғизистон ҳам келаси йилдан бу иттифоққа қўшилиш истагини билдирган.\nЎзбекистон раҳбарияти эса Россия етакчилигидаги Божхона иттифоқига қўшилишга рўйхушлик билдирмай келади.\nАксинча, Ўзбекистон Божхона иттифоқидан кириб келадиган озиқ-овқат маҳсулотларига акциз солиқларини кўпайтирган.\nИқтисодчи Отабек Матёқубовнинг айтишича, ҳозирги вазиятда ўзбекистонликларнинг Божхона иттифоқига қўшилиш истаги ана шу чекловлар билан боғлиқ:\n-Ўзбекистонда қўшни давлатлардан келтириладиган маҳсулотларга жорий этилган божхона солиқлари боис улар истеъмолчига анча қиммат нархда етиб бормоқда. Агар мамлакат Божхона иттифоқига қўшилса, солиқлар йўқолиб, нархлар анча тушади ва аҳолига енгиллик бўлади.\nИқтисодчи фикрича, Москванинг гегемонлиги боис Ислом Каримов бу каби иттифоқлардан ўзини четга олиб келади.\nПост совет мамлакатлари орасида Божхона иттифоқига қўшилишга қаршилар Озарбайжонда энг кўп.\nЕвросиё Тараққиёт Банки ҳамда Интеграция тадқиқотлари маркази ўтказган сўнгги сўров натижаларига кўра, бу мамлакатда аҳолининг 37 фоизигина ўз мамлакатининг иттифоққа қўшилишига рўйхушлик билдирган.\nАйни пайтда Молдова ҳамда Украинада ҳам Божхона иттифоқига нисбатан салбий қарашдагилар кўпаймоқда.\nИюл келди. Товарлар ўзбекча "гапира" бошладими?\nЎзбекча ёрлиғи бўлмаган импорт моллари чегарада йиғилмоқда\nЎзбекистон ун импорти учун акциз солиғини 4 фоизга камайтирди


BBC Uzbek - Mintaqa - Қирғизистон янги ҳукуматида социал-демократлар кўпчиликни ташкил қилади\nСўнгги янгиланиш 27 август 2012 - 11:58 GMT\nБу Қирғизистонда 2010 йилдан буён учинчи марта ҳукумат алмашиниши ҳисобланади\nПрезидент Алмазбек Атамбаев Социал-демократлар фракциясига янги коалицияни тузишни топширган.\nПрезидент матбуот котибига кўра, социал-демократлар 17 сентябргача бош вазир лавозимига номзодни тавсия қилишлари керак.\nБишкекдаги мухбирларимизга кўра, янги ҳукумат таркибига социал-демократлардан ташқари яна икки партия: "Ота Макон" социалистик партияси ва собиқ бош вазир Феликс Куловнинг "Ор-Номус" партияси кириши кутилмоқда.\nОлдинги ҳукумат тўрт партия коалициясидан таркиб топган бўлиб, Қирғизистон Президенти фармони билан истеъфога чиқарилганди.\nБош вазир Умурбек Бабанов раҳбарлиги остидаги ҳукумат 22 август куни тарқаб кетган.\nЭндиликда янги ҳукумат ташкил этилгунга қадар Бош Вазир ва унинг ўринбосари вақтинча вазифаларини давом эттириб туришади.\nПарламентда 50 фоиздан кўпроқ ўринларни эгаллаган янги коалиция тузиш учун конституцияга мувофиқ 15 кун белгиланган.\nҚирғизистон интернет нашрларининг ёзишича, 27 августда бўлиб ўтган матбуот анжуманида "Ота Макон" партияси раҳбари Омурбек Текебаев ва унинг партиядоши Болот Шер Умурбек Бабановдан ўзларига нисбатан ишлатган ёлғон гапларини исботлашни сўрашган. Акс ҳолда, вазият бошқача бўлиши билан таҳдид қилишган.\nБундан олдин, "Республика"партиясининг 15 августда бўлиб ўтган йиғилишига тақдим этилган видеолавҳада Бакиевга тегишли уйни талон-тарож қилишда қатнашган йигитнинг сўзларига кўра, буни "Ота Макон" депутатлари буйруғи билан амалга оширилгани айтилган.\n"Бу йигитлар Бакиевнинг уйидан тилла ортиб чиқишганини айтишган. Бу ҳикоялар давомида Текебаевнинг номи бир неча марта янграйди",- деган "Республика"чи депутат Олтинбек Сулаймонов.\n19 августда Умурбек Бабанов бош вазир сифатида Қирғизистон прокуратурасига бу маълумотларни текширишни топширган.\n2010 йил кузида сайланган Қирғизистон парламентида шу пайтгача аллақачон уч ҳукумат алмашиниб улгурган.\nҚирғизистон Парлементида аксариятни ташкил қилган коалиция тарқаб кетди\nҚирғизистонда Туркий тилли давлатлар учрашуви бошланган.\nҚирғизистон: Сафдошларини отган чегарачи ўлдирилган\n"Қирғиз ватанпарварлари"нинг кимлиги аниқланган


Баҳорда шохлар кесилган жойлардан янги новдалар ўсиб чиқса, олиб ташлаш керакми? | AGRO-OLAM.UZ\nБош саҳифа Боғбончилик Баҳорда шохлар кесилган жойлардан янги новдалар ўсиб чиқса, олиб ташлаш керакми?\nБаҳорда шохлар кесилган жойлардан янги новдалар ўсиб чиқса, олиб ташлаш керакми?\nБундай ҳолатда новдаларни олиб ташлаш керак, лекин ҳаммасини бирданига эмас. Баъзиларини 10-15см бўлгунча ўстириш керак ва учини чиканка килиш керак, яъни учини тирноқ ёки қайчи билан кесиб ташлаш керак.\nШунда ўсишдан тўхтайди ёки секинлашади. Агар ҳаммасини бирданига олиб ташласангиз, шох очилиб қолиши ва қуёшда куйиши мумкин. Ўзбекистон аксарият ҳудудлари ёзда жуда иссиқ, очилиб қолган шохлар (айниқса, Очиқ Ваза усулида шакллантирилган дарахтларда) қуёш нурида куяди ва қурийди. Шу сабабдан кесилган шох ўрнидан чиққан янги новдаларни баъзиларини қолдириб, ўз вақтида чиканқа қилиб туриш мумкин.\nВақт ўтиши билан чиканка қилинган новдалар ёзда ўсишдан тўхтаб ёки секинлашиб (агар яна ўсса, мавсум давомида, ёзда қисқартиринг) мева куртаклар ҳосил қилади. Натижада дарахт танасини нафақат барг билан ҳимоялайсиз, балки мевага ҳам оласиз.\nВақт ўтиши билан чикканка қилинга новдалар ёзда ўсишдан тўхтаб ёки секинлашиб (агар яна ўсса, мавсум давомида, ёзда қисқартиринг) мева куртаклар ҳосил қилади. Натижада дарахт танасини нафақат барг билан ҳимоялайсиз, балки мевага ҳам оласиз.\nОдатда бундай янги новдаларга битлар (шира) жуда кўп ҳужум қилади, эҳтиёт бўлинг. Қолаверса, расмдаги баҳорда кесилган шох бироз нотўғри кесилган. Бундай шох тагроғидан тозалаб кесилиши керак эди. Агар бутоқ қолдириб кесилса, қолдирилган бутоқлар қурийиди ва дарахт танасигача қуриш кириб боради ёки бу жой зараркунандаларга ин бўлади.


Кулолнинг меҳнати «Ўзбекистон Республикаси халқ устаси» фахрий унвонига лойиқ кўрилди. - Халқ сўзи\nКулолнинг меҳнати «Ўзбекистон Республикаси халқ устаси» фахрий унвонига лойиқ кўрилди.\n11:17 26 Август 2021 Маданият\nМиллий ҳунармандчиликнинг ривожланишига, уни келгуси авлодга етказишга муносиб ҳисса қўшиб келаётган тажрибали кулол Нумон Аблоқулов 1964 йилда Ургут шаҳрида уста ҳунармандлар оиласида туғилган. У ёшлигиданоқ отаси, ургутлик машҳур Абдулло кулол сулоласининг еттинчи авлоди, Ўзбекистонда хизмат кўрсатган санъат арбоби, жаҳоннинг 70 дан ортиқ давлатларидаги кўргазмалар иштирокчиси Маҳкам Облоқуловнинг устахонасидан чиқмас эди. Ўрта мактабда ўқиб юрган кезларидаёқ халқ амалий санъатининг энг қадимий соҳаларидан бири кулолчилик сирларини мукаммал ўрганишга киришди.\nОдатда кулоллар 3 йўналиш бўйича фаолият юритишади, кўзагарлар-вертикал формали маҳсулотлар усталари, косагарлар-горизонталь формали маҳсулотлар усталари ва тандирсозлар. Нумон ака ўз меҳнати орқасидан кулолчиликнинг шу учала йўналиши бўйича ҳам фаолият юритадиган етук уста бўлиб етишди.\n— Сопол буюмлар ясашда қолиплар, шаблонлардан фойдаланмайман, фақат оддий чархда қўлда ижод қиламан, - дейди Нумон Аблоқулов. - Баландлиги 80 сантиметргача бўлган кўза ва вазалар, диаметри 70 сантиметрдан ортиқ бўлган лаганлар ва 200 литргача бўлган ҳажмли хумларни тандир ясаш услубида бажараман. Сополларга сайқал беришда ҳам маҳаллий хом ашёлар, оқ тош (кварц), мис ва темирнинг куйдирилишидан олинадиган оксидлар ёрдамида бўёқ тайёрлайман. Бу менинг услубим.\nНумон Аблоқулов ўзи яратган бетакрор сопол буюмлар билан Япония, АҚШ, Франция, Голландия, Германия, Россия ва бошқа кўплаб хорижий давлатлардаги кўргазмаларда иштирок этган. 1997 йилдан буён «Ҳунарманд» уюшмасининг аъзоси.\nУргутлик кулоллар сулоласининг саккизинчи авлоди Нумон ака етти пушт аждодлари шуҳрат қозонган кулолчилик сирларини сулоланинг тўққизинчи авлодлари фарзандлари Иномжон ва Муҳаммадларга ўргатиб келмоқда. Ота касбини ардоқлаётган фарзандлар ҳам Ургут кулолчилик мактаби шуҳратини янада кўтариш, боқийлигини таъминлаш йўлида фидокорона меҳнат қилмоқдалар.\n2013 йили Тошкент шаҳридаги «Абулқосим» мадрасасида ўтказилган кўргазма-ярмаркасида, Самарқанд шаҳри Регистон майдонида бўлиб ўтган «Шарқ тароналари» халқаро мусиқа фестивалининг кўргазма-ярмаркасида фаол қатнашиб ўзининг кўргазмасини ўтказган. 2014 йил 1-10 август кунлари Россия федирациясининг Суздал шаҳрида бўлиб ўтган «Дунё кулоллари» фестивали иштирокчиси, Масква шаҳридаги Халқлар дўстлиги университетида шахсий кўргазмаси ҳам бўлиб ўтган.\nНумон Аблоқулов фаолияти давомида кулолчиликда қадимий анъаналарга риоя қилиб, ўзига хос услубдаги асарлар яратган. Устанинг асарларида кўҳна Афросиёб шаҳри кулолчилигининг кўзагарлик соҳаси анъанаси яққол намоён бўлади. Бадиий идишлари ўз шаклининг алоҳида «ўқилиши» билан ажралиб туради. Яъни, у ясаган кулолчилик буюмлари юқори бўйин-оғиз қисми чўзиқ ва шаклан охирига етказилган, нафис кўринишда ва турли безаклар билан зийнатланган.\nУнинг устахонасига ҳар куни шогирдлари келишиб кулолчиликнинг сир асрорларини ўрганишади. Кулол 36 йиллик меҳнат фаолияти давомида 100 дан ортиқ шогирдларни тарбиялади. Уларнинг кўпи ҳозирда якка тартибда ҳам фаолият олиб боришмоқда.\nНумон Аблоқулов миллий ҳунармандчиликнинг ушбу йўналишини ривожлантиришга ўзининг муносиб ҳиссасини қўшиб келаётган усталардан ҳисобланади. Устанинг машаққатли меҳнати муносиб баҳоланиб, уста кулол мустақиллигимизнинг 30 йиллиги олдидан давлатимиз раҳбарининг фармони билан «Ўзбекистон Республикаси халқ устаси» фахрий унвони билан тақдирланди.\n— Ҳунармандчиликни ривожлантириш, уни келгуси авлодга етказиш давлатимизнинг доимий эътиборида. Бу мени ҳамма вақт руҳлантиради, - дейди уста кулол Нуъмон Облоқулов. - Ҳунармандларга берилаётган эътибор ва имтиёзларнинг ҳам чеки йўқ. 2006 йилда «Шуҳрат» медали билан мукофотланган бўлсам. Мана бу йил Президентимиз мени «Ўзбекистон Республикаси халқ устаси» фахрий унвонига лойиқ кўрибди. Бир ҳунармандга шундан ортиқ бахт борми. Бундан куч олиб, келгусида ҳам кучим борича кулолчилик ривожига ўз ҳиссамни қўшаман.